﻿UNIVERSITATEA ”ȘTEFAN CEL MARE” SUCEAVA FACULTATEA DE ȘTIINȚE ECONOMICE ȘI DE ADMINISTRAȚIE PUBLICĂ MASTER – MANAGEMENTUL ȘI ADMINISTRAREA AFACERILOR LUCRARE DE DISERTAȚIE ÎNDRUMĂTOR: Prof.univ.dr. Carmen NĂSTASE MASTERAND: Pânzariu E. Mihaela (Moroșan) - SUCEAVA 2013 -UNIVERSITATEA ”ȘTEFAN CEL MARE” SUCEAVA FACULTATEA DE ȘTIINȚE ECONOMICE ȘI DE ADMINISTRAȚIE PUBLICĂ MASTER – MANAGEMENTUL ȘI ADMINISTRAREA AFACERILOR POLITICA MONETARĂ, UNIUNEA ECONOMICĂ ȘI MONETARĂ ÎNDRUMĂTOR: Prof.univ.dr. Carmen NĂSTASE MASTERAND: Pânzariu E. Mihaela (Moroșan) - SUCEAVA 2013 -CUPRINS REZUMAT ................................................................................................................ 3 INTRODUCERE ....................................................................................................... 4 CAPITOLUL I – POLITICA MONETARĂ EUROPEANĂ ................................... 5 1.1. Apariția și conținutul politicii monetare ......................................................... 5 1.2. Evoluția politicii monetare în Uniunea Europeană. Uniunea Economică și Monetară ................................................................................................................ 9 1.3. Politica monetară în contextul globalizării financiare .................................. 15 CAPITOLUL II – POLITICA MONETARĂ ÎN ROMÂNIA................................ 17 2.1. Politica de susținere monetară a BNR .......................................................... 17 2.2. Politica monetară a băncilor comerciale ....................................................... 23 2.2.1. Legislația bancară și aplicarea politicii monetare în România............... 23 2.2.2. Obiectivele și instrumentele politicii monetare...................................... 28 CAPITOLUL III - STUDIU DE CAZ PRIVIND ADOPTAREA EURO LA NIVELUL UNIUNII EUROPENE ......................................................................... 32 3.1. Istoricul EURO ............................................................................................. 32 3.2. Situația actuală a monedei Euro.................................................................... 34 3.3. Previziuni în adoptarea euro în perioada 2012-2014 .................................... 37 3.4. Idei pro și contra adoptării monedei unice euro de către România ............. 40 CONCLUZII............................................................................................................ 42 BIBLIOGRAFIE ..................................................................................................... 44REZUMAT Lucrarea de față intitulată ”Politica monetară, Uniunea Economică și Monetară” este structurată pe trei capitole, plus introducerea și concluziile la final. Primul capitol al lucrării – Politica monetară europeană, dezbate problema conceptuală, apariția și conținutul politicii monetare, astfel că politica monetară reprezintă un ansamblu de acțiuni prin care autoritățile monetare (banca, trezoreria) influențează asupra cantității de monedă din circulație, nivelul ratei dobânzii, cursurile de schimb valutar și alți indicatori economico-monetari în vederea realizării obiectivelor generale ale politicii economice (de stimulare a activității economice, a forței de muncă, stabilitate a prețurilor etc. Pentru a ajunge la o uniune monetară, Europa a avut de trecut multe hopuri, constituind întâi o piață unică. Realizarea unei Uniuni Economice Monetare a fost o inițiativă ce a apărut în 1969, la Summitul de la Haga, unde s-a adus în discuție pentru prima dată ideea de monedă unică. În cadrul acestui capitol sunt de asemenea enumerate etapele apariției unității economice și monetare începând cu Tratatul semnat la Maastricht în 1992, continuând cu înființarea Institutului Monetar European în anul 1994, și înființarea Băncii Centrale Europene în 1998, finalizând cu ce-a de a treia etapă în care a luat ființă Zona euro, prin apariția monedei euro și introducerea sub formă scriptural a acestora la 1 ianuarie 1999. Din 2002 au fost introduse și monedele și bancnotele euro, făcându-se mai puternică astfel zona euro. Globalizarea financiară a impulsionat băncile centrale în a implementa politici monetare interne de succes. Aceste politici s-au concretizat într-un număr tot mai mare de studii academice, ce au avut ca și concluzie faptul că globalizarea financiară nu diminuează capacitatea băncilor centrale naționale de a controla inflația Cel de-al doilea capitol intitulat ”Politica monetară în România” este structurat pe două subcapitole și face referire la politica monetară susținută de Banca Națională a României, prin legislație în domeniu prin care se dorește armonizarea cu aquis-ul comunitar. În ultimii ani, politica dusă de Banca Națională a României a fost una cu măsuri de limitare a creditării. Însă pe termen mediu aceste măsuri administrative ar putea fi total ineficiente. Experiența altor țări arată că măsurile administrative de limitare a creditării nu au fost unele încununate de succes în ce privește reducerea dezechilibrelor macroeconomice, și în special în diminuarea deficitului extern. Capitolul trei – Adoptarea Euro la nivelul Uniunii Europene, se referă la statele ce până în momentul de față au adoptat moneda euro ca și monedă oficială, renunțând la cea națională. În primă fază am făcut un scurt istoric al apariției monedei euro, în primă instanță ca și înlocuitor al unității de cont ECU (European Currency Unit) și în formă scripturală, și mai târziu în anul 2002 fiind introdus în formă fizică de monede și bancnote în cele 17 state care folosesc la momentul de față această monedă. Am continuat cu precizările privind situația actuală a monedei euro și beneficiile care sunt aduse în ceea ce privește o monedă unică. În ultima parte a lucrării am adus în discuție părerile pro și contra privind adoptarea monedei euro ca și monedă oficială a României. Părerile sunt împărțite, însă majoritatea sunt foarte pesimiști în ce privește intrarea în zona euro a României în anul 2015, prelungind acest termen undeva până în anul 2020.INTRODUCERE Alături de politica fiscală și de politica bugetară, politica monetară este parte componentă a politicii economice, cu un rol deosebit în realizarea obiectivelor principale ale acesteia, printre care: prețuri stabile, o creștere economică echilibrată, forță de muncă pe deplin ocupată, echilibru al balanței de plăți externe. Astfel, politica monetară are ca și misiune de bază reglarea cantității de monedă disponibilă în economie, astfel încât aceasta să dispună de lichidități suficiente, pentru a asigura funcționarea sa normală și o dezvoltare echilibrată. În ultimii ani, politica monetară a devenit obiectul unui important proces de schimbare, care a provocat o transformare importantă în perspectiva tradițional acceptată a conținutului acestuia. Pentru a putea înțelege doar în mare parte conținutul politicii monetare și influențele pe care aceasta o are asupra metodelor acțiunii bancare, trebuie să facem referire pentru început la conceptul său convențional. Punctul de plecare trebuie să fie înțelegerea din punct de vedere tradițional al conținutului politicii monetare, precum și de la discuțiile contradictorii ce s-au ivit în ceea ce privește elementele esențiale, rolul și posibilitățile politicii monetare. Modul în care s-ar realiza politica monetară este problema esențială a politicii monetare, conturându-se necesitatea existenței unei funcții obiectiv a băncii centrale care să aibă ca fundament obiectivele fundamentale ale gospodăriilor populației într-o economie. De asemenea este necesar să existe reguli pentru politica monetară, care să fie derivate ale funcției obiective a băncii centrale, precum și o descriere în mod corect a structurii economiei. Multe analize efectuate anterior pe marginea subiectului privind politica optimală au fost realizate pe modele construite pe baze macroeconomice, ce reclamau presupuneri nerealiste. Una dintre aceste propuneri nerealiste a fost și faptul că echilibrul pe termen lung al economiei era apropiat de condițiile cele mai bune. Însă, în ultima perioadă, aceste presupuneri și ipoteze au suferit un fenomen de relaxare, în sensul că s-au făcut pași de apropiere a analizelor de realitate. Deși s-a înregistrat un progres evident, aceste modele sunt încă lipsite de elemente importante, unul din elemente constând în faptul că inflația este în realitate departe de punctele de vedere exprimate de către politicieni, oameni de afaceri și populație și faptul că ele folosesc ipoteze asupra formării prețurilor ce au implicații nerealiste pentru dinamica inflației1. Două principii binecunoscute guvernează politica monetară optimală. Primul principiu este nivelul mediu al ratei nominale a dobânzii să fie suficient de scăzut pentru a putea exista deflație pe medie. Cel de-al doilea face referire la nivelul prețurilor ce poate fi stabilizat corespunzător în jurul unei traiectorii deflaționiste, în condițiile unor șocuri variate din cadrul sectoarelor monetar și real. În condiții normale, atunci când banca centrală dorește să stimuleze economia, cumpărarea de pe piață de datorii guvernamentale reprezintă instrumentul principal. Cumpărarea de datorii guvernamentale se realizează în mod normal prin creșterea stocului de monedă centrală cumpărările de pe piața deschisă ducând la scăderea ratelor nominale și reale a dobânzii și, astfel, la creșterea consumului și investiției. Obiectul de studiu al politici monetare face referire nu numai la a înțelege efectele acțiunilor băncilor centrale, ci și în a îmbunătăți politica monetară. Această acțiune se poate realiza doar prin stabilirea un set de reguli de politică monetară. O regulă de politică monetară este reprezentată printr-un plan posibil care specifică modul în care banca centrală va reacționa la diverse condiții economice, existând în acest sens două argumente în ceea ce privește interesul pentru regulile politicii monetare: dacă băncile centrale nu ar fi total libere, atunci politica monetară ar fi ai bună, deoarece există argumentul că băncile utilizează în mod neînțelept libertatea și sfârșesc în a fi cauza decât remediul pentru ciclurile de afaceri, și cel de-al doilea argument constă în faptul că politica monetară discreționară este în mod inerent inflaționistă. 1 Manolescu Gheorghe – Politica monetară în perspectiva globalizării, Editura Universitară, București 2009, pg.25CAPITOLUL I – POLITICA MONETARĂ EUROPEANĂ Acum 21 de ani se semna Tratatul de la Maastricht prin care în baza deciziei Consiliului European s-a înființat Uniunea Economică și Monetară. Existența și evoluția politicii monetare a Uniunii Europene continuă să producă atât eforturi constructive pentru avansarea de soluții comune, cât și reacții adverse și de opoziție în aceeași măsură. Aceste încordări sunt perfect explicabile, deoarece politica monetară este o politică cu cele mai mari efecte și reflexii dacă le putem numi așa, deoarece influențează în mare măsură performanța economică cât și competitivitatea la nivelul statelor membre, cât și la nivelul Uniunii Europene. Politica monetară are un impact direct asupra direcțiilor de urmat a economiilor naționale și economiei europene deopotrivă, dar și un impact indirect asupra performanței și arhitecturii instituționale2. 1.1. Apariția și conținutul politicii monetare Pentru început trebuie stabilit ce se înțelege în mod tradițional prin politica monetară și anume3: ”acțiunea autorităților monetare (Banca Centrală, care utilizează în acest sens instrumentele sale monetare, cantitative dar și calitative), menită să controleze variațiile cantitative de bani (sau de credit), în tipurile de dobândă, și inclusiv, în cursurile de schimb, cu scopul de a colabora cu celelalte elemente ale politicii economice la controlul inflației, la reducerea șomajului, la obținerea unei mai mari rate de creștere a venitului sau a producției reale și/sau la îmbunătățirea soldului balanței de plăți (celebrul ”tablou magic” al politicii economice). Astfel, politica monetară își propune să acționeze cu caracter global asupra variabilelor economice (preț, nivel de activitate, utilizarea forței de muncă, echilibru extern) prin intermediul variabilelor monetare, ele însele perfect controlabile”. Conform enciclopediei Wikipedia ”politica monetară reprezintă un ansamblu de acțiuni prin care autoritățile monetare (banca, trezoreria) influențează asupra cantității de monedă din circulație, nivelul ratei dobânzii, cursurile de schimb valutar și alți indicatori economico- monetari în vederea realizării obiectivelor generale ale politicii economice (de stimulare a activității economice, a forței de muncă, stabilitate a prețurilor etc.)”4. În prezentarea istoriei politicii monetare este destul de greu, dacă nu chiar imposibil, de stabilit momentul exact în care noua cale s-a ramificat din drumul gândirii economice convenționale. Politica monetară are o lungă istorie științifică, și este greu de găsit un domeniu pentru inovații majore sau radicale sau o breșă în bogăția de idei. Primele semne privind politica monetară sunt încă din perioada mercantiliștilor și fiziocraților, de la economiștii clasici a lui Keynes și Friedman, și de la divergența între a studia a ceea ce este monetar și real, a lui Don Patinkin, și până la primul succes real cu teoria valorii. Apariția școlii clasice la finele anilor 1970 a determinat închiderea faliei dintre politica monetară ci celelalte domenii economice. Astfel, bazele politicii monetare își au originile în dezbaterile inițiate de keynesieni și monetariștii conduși de Friedman, referitoare la obiectivele politicii monetare și managementul ofertei de monedă. Ulterior keynesienii au susținut politica monetară discreționară, iar monetariștii se bazau pe reguli5. 2 http://www.ier.ro/documente/ghidul_politicilor_europene/politica_monetara_brosura_nr.1_.pdf accesat 10.05.2013 3 Chirleșan Dan – Metodele acțiunii bancare și gestiunea finanțelor publice, Volumul II – Politicile financiar- monetare, Ed.a-II-a revizuită, Editura Universității ”Alexandru Ioan Cuza”, Iași 2010, pg.57 4 http://ro.wikipedia.org/wiki/Politic%C4%83_monetar%C4%83 accesat 11.05.2013 5 Manolescu Gheorghe – Politica monetară în perspectiva globalizării, Editura Universitară, București 2009, pg.11Primele abordări moderne în ceea ce privește politica monetară au folosit ca și instrument principal teoria referitoare la jocuri. Noile metodologii au transformat dezbaterea ”reguli contra discreționism” într-o dezbatere ”credibilitate versus flexibilitate”6. Tot în această perioadă a fost introdusă și noțiunea de informație privată în relația dintre agenții economici și băncile centrale. Această teorie avea la bază conceptul potrivit căreia băncile centrale dispuneau de informații de care agenții economici nu dispuneau. Explicația constă în faptul că atunci când agenții economici integrau o tendință inflaționistă în așteptările lor, băncile centrale aveau un interes real de a înșela, echilibrul fiind realizat printr-o strategie necooperativă. Elementele ce definesc politica monetară în zilele noastre sunt grupate astfel7: a) Teoriile economice, care au creat cadrul intervenției statului prin intermediul banilor și mersul gândirii monetariste în diferite perioade istorice; b) Obiectivele politicii monetare, având în vedere diversitatea acestora, chiar și în lumea contemporană:echilibrul monetar, echilibrul economic general, stabilitatea monedei naționale, stabilitatea prețurilor, stimularea activității economice etc.; c) Instituțiile care stabilesc obiectivele politicii monetare ( Parlament, Guvern, banca centrală) și instituțiile care pun în practică politica monetară (de regulă, banca centrală); se poate remarca tendința de a stabili obiectivele politicii monetare printr-un text neechivoc de lege, ceea ce reduce disputele în acest domeniu; d) Reglementările, instrumentele și mecanismele de transmitere ale politicii monetare, care pot sa fie grupate în domeniile cunoscute ale intervenționismului monetar (controlul emisiunii monetare, operațiuni de piață, rezervele minime obligatorii ale băncilor, rezervele internaționale de aur și valută convertibilă, cursul de schimb, supravegherea bancară etc.) și care cunosc o dinamică și o diversificare deosebită, datorită, pe de o parte, evoluției obiectivelor și instituțiilor monetare în diferite țări, iar, pe de altă parte, dezvoltării tehnologice și inovației în domeniul financiar-bancar; e) Integrarea politicii monetare, în diferite situații, în celelalte mari grupe de politici economice (politicile fiscal-bugetare, politicile de control a veniturilor, politicile industriale și specifice ale statelor etc.) și formularea mixului de politici economice; f) Corelarea politicilor monetare ale unui stat cu politicile altor state și formularea politicii monetare în planul organismelor regionale (Uniunea Europeană și Banca Centrală Europeană) și organismelor internaționale (Fondul Monetar Internațional), pentru realizarea echilibrului monetar intern, extern și internațional. În ceea ce privește conținutul politicii monetare, subiectele mai importante de dezbatere se refereau și încă mai fac într-o oare care măsură, la modalitatea de desfășurare a activității de reglare, care sunt variabilele ce sunt utilizate în cadrul acestor relații de reglare ce există, precum și la gradul de eficiență al instrumentelor sau măsurilor ce se pot aplica în fiecare caz, cu un impact direct asupra metodelor de acțiune a băncii centrale și a finanțelor publice. Literatura de specialitate împarte piața monetară din punctul de vedere al participanților în8:  Piața interbancară – pe această piață acționează băncile ce își schimbă excedentele și deficitele în monedă centrală;  Piața titlurilor de creanță – pe această piață are loc reunirea cererii cu a ofertei de lichidități (fonduri) pe termen scurt. Ea este deschisă și altor agenți economici care dispun de lichidități de volum mare; Un alt criteriu de segmentare al pieței monetare îl reprezintă deschiderea spațială: 6 Manolescu Gheorghe – Politica monetară în perspectiva globalizării, Editura Universitară, București 2009, pg.16 7 Isărescu Mugur – Reflecții economice I, Editura Academiei Române, București 2001, pg.169 8 Manolescu Gheorghe – Moneda și politicile monetare, Ediția a II-a, Editura Fundația România de mâine, București 2007, pg.234 Piața monetară internă, pe care se operează cu monedă națională;  Piața monetară externă, ce operează cu monedă străină. Pe această piață se cumpără și vinde valută, de aceea ea formează piața valutară și de împrumuturi în care intervin valute. Această piață valutară constituie punctul de intersecție al pieței monetare interne, pe care sunt tranzacționează lichidități pe termen scurt, cu piața de capital. Analizând relațiile dintre instrumentele și obiectivele politicii monetare putem înțelege ceea ce este mai semnificativ și caracteristic conținutului politicii monetare. Relațiile sunt abordate tradițional, pe de o parte, între instrumentele propriu0zise și obiectivele intermediare, iar pe de altă parte, între acestea și obiectivele finale. Conform lui Chirleșan D. în lucrarea ”Metodele acțiunii bancare și gestiunea finanțelor publice” (volumul 1) un proces de control monetar poate fi descris, ca o articulare de două nivele: 1. Primul nivel – prin intermediul reglementării uneia dintre variabilele monetare care acționează ca un obiectiv intermediar al politici monetare, autoritățile încearcă să atingă anumite obiective finale privind nivelul de ocupare al forței de muncă, prețuri, producție, balanță de plăți etc. 2. Al doilea nivel – se încearcă de către autorități reglementarea variabilei alese ca obiectiv intermediar prin prisma controlului unei variabile operative (baza monetară, lichiditatea bancară, tipurile de dobândă ale pieței monetare etc.). acest control al variabilei operative se poate realiza cu ajutorul mai multor instrumente de politică monetară printre care enumerăm coeficientul legal de casă, reescontul, operațiunile de piață deschisă). Cele menționate mai sus se pot reprezenta grafic ca în figura 1.1., de unde reiese faptul că atingerea obiectivelor fundamentale ale politicii economice conjuncturale cum ar fi stabilitatea prețurilor, ocuparea forței de muncă, creșterea economică și echilibrul balanței de plăți, se poate realiza doar prin influențarea obiectivelor intermediare cum sunt oferta monetară, ratele dobânzilor etc., prin acționarea directă cu instrumente autentice ale politicii monetare. Al doilea nivel Primul nivel Instrumente monetare - Operațiuni de open market - Operațiuni de reescont și de credit - rezervele minime obligatorii / Coeficientul legal de casă - Încadrarea creditului - Altele  Variabile operaționale - Baza monetară - Lichiditatea bancară - Ratele dobânzilor pe termen scurt Variabile monetare care acționează ca obiective intermediare - Rata dobânzii pe termen scurt - Masa monetară / cantitatea de bani - Creditul bancar - Rata de schimb  Variabile care reprezintă obiective finale - Ocupare / Locuri de muncă - Prețuri - Producție / creștere PIB - Balanța de plăți / echilibru exterior Sursa: Chirleșan Dan – Metodele acțiunii bancare și gestiunea finanțelor publice, Volumul II – Politicile financiar- monetare, Ed.a-II-a revizuită, Editura Universității ”Alexandru Ioan Cuza”, Iași 2010, pg.60 Figura nr.1.1. Instrumente ale politicii monetareÎn descrierea grafică de mai devreme se poate observa că politica monetară utilizează în mod tradițional diverse variabile între instrumentele sale și obiectivele sale, spre deosebire de alte instrumente ale politicii economice. Este bine de menționat că nu toți economiști sunt de acord cu abordarea tradițională a politicii monetare și a modului de utilizare a variabilelor intermediare în sens strict în cadrul acesteia. Deși politica monetară, asemenea politicii fiscale, nu este un remediu sau o rezolvare pentru probleme din cadrul economiei, nu se poate nega faptul că este un instrument cu o importanță desăvârșită în a obține stabilitatea economiei, și adiacent în acțiunea de identificare a metodelor acțiunii bancare de urmat. Ultima perioadă a fost una pentru multiple transformări în ceea ce privește politica monetară în diverse domenii. Acest lucru a fost punctul de plecare pentru diverse dezbateri cu privire la conținutul politicii monetare, precum și cu privire la anumite chestiuni ce domină controversele anilor ’70 și ’80. Între principalele probleme ce pot fi discutate în momentul de față referitor la politica monetară și a impactului acesteia asupra metodelor acțiunii bancare, putem să menționăm: O primă chestiune importantă face referire la posibilitatea de a încerca prin aplicarea politicii monetare să se obțină obiective multiple și complexe sau, din contră, să se obțină doar stabilitatea prețurilor. În ceea ce privește a doua temă de discuție, acesta face referire posibilitatea de aplicare sau nu a politicii monetare prin intermediul regulilor ce o definesc și de observat care ar trebui să fie reacția autorităților monetare în fiecare circumstanță și ce metode de acțiune ar trebui folosite. Se observă oarecum o revenire la controversa ”reguli versus discreționsim”9. Pentru a avea un efect stabilizator în așteptările agenților economici politica monetară are un comportament previzibil și sistematic în acest sens existând tot mai multe argumente. Astfel se schimbă optica tradițională sub care este privită politica monetară. Deși se dorește o politică monetară bazată pe reguli, nu trebuie uitat faptul că autoritățile monetare au de-a face cu un mediu complex, incert și schimbător, ceea ce implică faptul că politica monetară nu se poate baza exclusiv pe reguli. Când facem referire la reguli monetare posibil de urmat, acestea se pot grupa astfel10:  Reguli simple – reguli ce pun în relație utilizarea instrumentului politicii monetare cu un număr mai mic de variabile sau indicatori economici;  Reguli de optimizare – reguli ce se bazează pe un model economic în care variabile importante pentru politica monetară răspund mai greu la deciziile luate. Deși în cadrul regulilor simple o pondere destul de ridicată o au regulile fixe, ele în practică nu sunt general acceptate, deoarece reprezintă un inconvenient în reacția politicii monetare la perturbațiile macroeconomie care sunt destul de frecvente. De aceea, nu există țară care să desfășoare o politică monetară cu reguli stricte. Se preferă în general regulile flexibile, se reacționează mult mai ușor la diversele situații ce intervin, iar printre aceste reguli flexibile, se detașează în special una și anume regula lui Taylor11. Regula lui Taylor stabilește rata dobânzii de intervenție a unei Bănci Centrale în funcție de rata de inflație observată, plus un termen constant, cu ajustarea direcției politicii monetare și intensității sale în funcție de devierea inflației în fața unei rate a inflației obiectiv. 9 Chirleșan Dan – Metodele acțiunii bancare și gestiunea finanțelor publice, Volumul II – Politicile financiar- monetare, Ed.a-II-a revizuită, Editura Universității ”Alexandru Ioan Cuza”, Iași 2010, pg.62 10 Chirleșan Dan – Metodele acțiunii bancare și gestiunea finanțelor publice, Volumul II – Politicile financiar- monetare, Ed.a-II-a revizuită, Editura Universității ”Alexandru Ioan Cuza”, Iași 2010, pg.63 11 Chirleșan Dan – Metodele acțiunii bancare și gestiunea finanțelor publice, Volumul II – Politicile financiar- monetare, Ed.a-II-a revizuită, Editura Universității ”Alexandru Ioan Cuza”, Iași 2010, pg.63Dacă facem referire la regulile de optimizare, scopul acestora constă a obține o traiectorie optimă pentru a determina instrumentele poticii monetare, și în mod deosebit rata dobânzii pe termen scurt, pornind de la specificația unei funcții obiectiv și a unui model care să descrie modelul economiei. Deși se discută pe tema regulilor ce trebuie adoptate pentru o funcționare optimă a politicilor monetare, autoritățile monetare nu clarifică și nu fac publică reacția pe care o utilizează, limitându-se doar la strategiile politicii monetare folosite. Cea de a treia temă pe marginea căreia s-ar putea discuta despre domeniul politicii monetare, face referire la definirea obiectivului de stabilitate a prețurilor. Obiectivul de stabilitate al prețurilor se consideră ca fiind stabilitate a nivelului prețurilor față de o perioadă anterioară, prin fixarea unei valori a ratei de creștere a acestora, adică a ratei de inflație. Acest obiectiv este caracteristic majorității țărilor, în ceea ce privește strategia aplicată în materie de politică monetară. Potrivit aceleiași teme de discuție, s-a considerat ca rata inflației optimă din punct de vedere al nivelului acesteia ar trebui să fie undeva în jurul la 3%. Dar această cifră este contrazisă de realitatea economică, multe țări au obținut obiectivul de stabilitate monetară cu o rată de inflație cuprinsă între 1% și 3%. Discuțiile pe tema politicii monetare au fost și vor mai fi și de acum încolo. O controversă ce este discuție în zilele de azi face referire la nivelul de independență de care dispune Banca Centrală în alegerea unei utilizări de strategie de politică mai directă sau a uneia de model tradițional, urmărindu-se obiectivul de inflație. 1.2. Evoluția politicii monetare în Uniunea Europeană. Uniunea Economică și Monetară Proiectul Uniunii Europene este unul reușit prin prisma faptului că uniunea monetară europeană a fost precedată de o uniune economică europeană. Acest lucru a fost benefic pentru economia europeană, pregătind astfel terenul pentru primirea monedei unice, uniunea economică asigurând proprietățile unei zone monetare optime. Începând cu Tratatul de la Roma, drumul spre integrare al Europei a trecut prin fazele clasice ale integrării economice12: uniune vamală, piață comună și uniune economică și monetară. Faptul că nu există o definiție clară și acceptată general privind uniunea economică (această definiție nu există nici măcar în Tratatul de Maastricht) face dificilă prezentarea conceptului de ”uniune economică și monetară”. O definiție în linii mari se poate da noțiunii de uniune economico-monetară, astfel că aceasta reprezintă13: ”o zonă formată din două sau mai multe țări în care este realizată libera circulație a bunurilor, serviciilor, capitalurilor și persoanelor, odată cu implementarea metodelor de integrare pozitivă, coordonarea politicilor economice și utilizarea unei singure monede” Cu toate că Uniunea Monetar Europeană a funcționat oficial din 1999, bazele acestui proces de uniune s-au pus cu mult timp în urmă, pornind de la întrebarea14: ce fel de integrare economică – spre deosebire de cea monetară – este necesară pentru funcționarea corespunzătoare a unei uniuni monetare? Răspunsul a fost: o uniune economică pusă în slujba unei uniuni monetare trebuie să îndeplinească două cerințe: existența unei capacități potrivite de ajustare a economiei uniunii și existența unei coordonări bune a politicilor fiscale, de natură să nu pună în pericol stabilitatea prețurilor. Aceste cerințe se regăsesc și în teoria zonelor monetare optime, 12 Socol Aura Gabriela – Macroeconomia integrării europene – Cazul României, Editura Economică, București 2009, pg.76 13 Pelkmans J. – Integrarea europeană. Metode și analiză economică, Institutul European din România, Ediția a II-a, București 2003 14 Socol Aura Gabriela – Macroeconomia integrării europene – Cazul României, Editura Economică, București 2009, pg.76acestea fiind imperios necesare pentru a păstra costurile uniunii monetare la un nivel cât mai scăzut. Pentru a putea ajunge la o uniune monetară, Europa a trecut și prin teoria zonelor monetare optime, prin Piața Unică. O uniune monetară trebuie să îndeplinească unele proprietăți, potrivit teoriei zonelor monetare optime, astfel încât să se poată genera beneficii nete: integrarea comercială, mobilitatea capitalurilor sau mobilitatea forței de muncă. Deși aceste proprietăți sunt clasice pentru Zona Monetară Optimă, teoria a fost ulterior îmbunătățită și cu alte proprietăți, care s-au regăsit în proiectul european printr-o propunere de coordonare a politicilor economice (cele fiscale și monetare în mod deosebit), astfel încât să se asigure stabilitatea prețurilor în regine și să funcționeze moneda unică. Realizarea unei Uniuni Economice Monetare a fost o inițiativă ce a apărut în 1969, la Summitul de la Haga, unde s-a adus în discuție pentru prima dată ideea de monedă unică. Statele ce erau membre la acea vreme erau parte din Sistemul de la Bretton Woods, în urma declinului acestuia de la sfârșitul anilor ’60, s-a făcut simțită dorința de realizare a Uniunii Economice Monetare. În acest sens, Summitul de la Haga a avut ca rezultat Planul Werner. Bazele acestui plan au fost puse în anul 1970, de către un grup ce îl avea în frunte pe primul ministru al Luxemburgului Pierre Werner. Acest plan stabilea calendarul integrării europene și monetare, aceasta urmând să se realizeze în două etape până în anul 1980. Uniunea monetară urma să genereze ”convertibilitatea deplină și ireversibilă a monedelor țărilor membre, eliminarea fluctuaților cursului de schimb, fixitatea irevocabilă a parităților și cursurilor valutare și completa liberalizare a a fluxurilor de capital”15. Procesul trebuia însoțit de susținerea monedelor naționale la început și apoi lansarea unei monede unice comunitare. Deși planul a fost aprobat în 1971, nu a fost niciodată pus în aplicare, astfel că tentativa de integrare economică și monetară în 10 ani a eșuat complet. Ulterior în anul 1973 a fost lansat un alt program denumit ”șarpele în tunel”, pentru a putea evita dezechilibrele ce ar fi putut să apară în economiile europene. Acest nou program presupunea sprijinirea reciprocă a valutelor fiecărui membru al Comunității Europene, prin utilizarea de împrumuturi interguvernamentale, dar fără a se crea noi instituții. Ca și Planul Werner, ”șarpele în tunel” a avut aceeași soartă de eșuare, pentru că au existat numeroase crize de cursuri de schimb, menținându-se doar o zonă a mărcii germane16. O nouă inițiativă în domeniul integrări monetare, are loc în martie 1979, când este creat și Sistemul Monetar European, având ca și monedă compozită ECU (European Currency Unit) ce reprezenta o medie comunitară ponderată. În cadrul acestei noi inițiative reușite punctul central îl reprezenta Mecanismul Cursului de Schimb care avea ca prevedere principală o marjă de fluctuație de + / - 2,25% față de ECU, pentru cele opt state ce erau membre. La momentul respectiv Marea Britanie a fost singura ce nu a vrut să participe în cadrul acestui mecanism de curs valutar. Până în 1992, Sistemul Monetar European a mai cooptat trei membri și anume Spania, Marea Britanie și Portugalia. La început paritatea ECU – Dolar america a fost de 1 la 1, iar ECU se utiliza în special doar pentru acoperirea tranzacțiilor financiar – monetare publice și private, și într-un procent mai mic de aproximativ 1% pentru acoperirea tranzacțiilor comerciale. Ulterior funcția de unitate de cont a fost mult lărgită astfel încât a început să fie utilizată și la elaborarea bugetelor comunitare. În 1995 ECU a primit denumirea e EURO, iar din anul 1999, ECU a încetat să mai existe17. În 1988 la Hanovra, liderii europeni au creat Comitetul însărcinat cu prefigurarea Uniunii Monetare. Din acest Comitet făceau parte guvernatori ai băncilor centrale din țările membre precum și alți experți, dintre care Delors a devenit președintele comitetului. Planul Delors avea ca și obiectiv crearea unei singure piețe de bunuri, capital, forță de muncă și servicii până în anul 15 http://www.europeana.ro/index.php/2010/12/09/planul-werner/ accesat 13.05.2013 16 http://www.ier.ro/documente/ghidul_politicilor_europene/politica_monetara_brosura_nr.1_.pdf accesat 14.05.2013 17 http://www.scribd.com/doc/47066862/politica-monetara-a-ue accesat 13.05.20131992. Acest plan a avut numeroși simpatizanți, atrăgând deopotrivă sprijinul oamenilor de afaceri și a celor politici18. Acest raport privind planul Delors a fost publicat în 17 aprilie 1989 și ca esență el se baza pe: a) Paralelism. Implementarea în paralel a Uniunii Economice și Uniunii Monetare; b) Independența Băncii Centrale c) Un proces unic. Înființarea unei Uniuni Economice și a unei Uniuni Monetare trebuia să constituie un proces unic. d) Alte puncte. Era necesar introducerea unei politici a Comunității în domeniul regional și structural pentru a promova o alocare optimă a resurselor și pentru împărțirea câștigurilor în întreaga Comunitate. De asemenea pentru eliminarea diferențelor de competență interregională și interstatală din cadrul Comunității erau necesare măsuri precum flexibilitatea salariilor și a mobilității forței de muncă. Acest raport Delors a constituit în fapt fundamentul viitorului Tratat privind Uniunea Europeană, ce este cunoscut și sub numele de Tratatul de la Maastricht după numele localității în care a fost semnat în 7 februarie 1992. Tratatul Maastricht avea ca și prevedere principală procesul de unificare monetară și economică în trei etape: 1. Prima etapă făcea referire la convergența politicilor economice ale statelor membre, la eliminarea barierelor pentru obținerea liberei circulații a bunurilor, persoanelor, serviciilor și capitalului, urmând să aibă loc în intervalul 1 iulie 1990 și 31 decembrie 1993; 2. A doua etapă făcea referire la crearea instituțiilor necesare procesului de unificare, crearea în acest sens a Băncii Centrale Europene (BCE), urmând să se desfășoare între 1 ianuarie 1994 și 31 decembrie 1998. Tot în această perioadă urma să se înființeze Sistemul European al Băncilor Centrale, alcătuit din băncile centrale naționale și Banca Centrală Europeană. 3. A treia etapă a fost lansată în 1999, dar este încă în derularea deoarece punctul final este reprezentat de unificarea politicii monetare și adoptarea monedei unice de către toate statele membre ale Uniunii Europene, sub stricta supraveghere a Sistemului European al Băncilor Centrale. Tot acum s-au pus și bazele criteriilor de convergență ce trebuiau să le îndeplinească statele membre aleu Uniunii Europene pentru a fi parte din Uniunea Economică și Monetară. Acestea făceau referire la:  Stabilitatea prețurilor;  Stabilitatea cursului de schimb;  Deficitul bugetar;  Datoria guvernamentală;  Rata dobânzii pe termen lung. Criteriile de convergență se prezintă schematic astfel: 18 http://www.europeana.ro/index.php/2010/12/09/planul-delors/ accesat 13.05.2013Tabel nr.1.1. Criteriile de convergență Criteriu de convergențăConținutIndicator Stabilitatea PrețurilorRata inflației nu trebuie să depășească cu mai mult de 1,5% media ratei inflației înregistrată în cele trei state cu cele mai bune valori în acest domeniu Indicele armonizat al prețurilor de consum Stabilitatea Cursului de SchimbRespectarea marjei normale de fluctuație stabilită prin Mecanismul Cursului de Schimb II pentru cel puțin 2 ani Deviația de la cursul de schimb central Deficitul BugetarDeficitul Bugetar nu trebuie să depășească 3% din PIBDeficitul Public ca % din PIB Datoria GuvernamentalăDatoria Publică nu trebuie să fie mai mare de 60% din PIBDatoria Publică ca % din PIB Rata DobânziiRata Dobânzii pe termen lung nu trebuie să depășească cu mai mult de 2% media ratelor din cele 3 state cu cele mai bune rezultate în ceea ce privește stabilitatea prețurilor Rata Dobânzii pe termen lung Sursa: http://www.ier.ro/documente/ghidul_politicilor_europene/politica_monetara_brosura_nr.1_.pdf Schematic, etapele Uniunii Economice și Monetare se prezintă astfel: Tabel nr. 1.2. Etapele Uniunii Economice și Monetare PRIMA ETAPĂ A UNIUNII ECONOMICE ȘI MONETARE (1 iulie 1990 – 31 decembrie 1993) Tratatul privind Uniunea Europeană (TUE) semnat la Maastricht Semnat în 1992 dar intră în vigoare în 1993 Marea Britanie și Danemarca primesc clauza de out-put (chiar dacă 1992 ele îndeplinesc criteriile de convergență pot opta pentru a rămâne în afara Uniunii Economice și Monetare) Reforma MCS (Mecanismul Cursului de Schimb) – se extinde 1993 temporar marja de fluctuație la +/- 15% REZULTATE: libera circulație a capitalului între statele membre A DOUA ETAPĂ A UNIUNII ECONOMICE ȘI MONETARE (1 ianuarie 1994 – 31 decembrie 1998) Înființarea Institutului Monetar European (IME) ca precursor al Băncii Centrale Europene în scopul coordonării politicilor monetare 1994 ale statelor membre și facilitarea introducerii monedei unice Consiliul European de la Amsterdam adoptă Pactul de Stabilitate și 1997 Creștere (PSC) cu scopul de a menține disciplina bugetară și evitarea deficitelor excesive. Pactul de Stabilitate și Creștere este atât de preventiv (Rapoarte anuale), cât și corectiv (procedura privind Deficitul Excesiv) Prima reuniunea la Luxemburg a Eurogrupului, întâlnire informală 1998 a miniștrilor de finanțe din statele Zonei Euro (formalizat prin tratatul de la Lisabona) Înființarea Băncii Centrale Europene (BCE) la Frankfurt și 1998 desființarea IME (Institutul Monetar European) REZULTATE: consolidarea cooperării și convergenței statelor membre în privința politicilor economice A TREIA ETAPĂ A UNIUNII ECONOMICE ȘI MONETARE (1 ianuarie 1999 - ) Zona Euro este constituită pe baza utilizării unei monede unice în 1999 11 state ce îndeplinesc criteriile de convergență Bancnotele și monedele Euro sunt introduse în circulație 2002 concomitent cu retragerea celor naționale în toate cele 12 state ale Zonei Euro În prezent Zona Euro cuprinde 17 state membre, ale căror avantaje includ: eliminarea riscului valutar și a costurilor de tranzacționare, integrarea piețelor financiare și accesul la o veritabilă piață unică de bunuri și servicii REZULTATE: introducerea monedei unice și unificarea politicii monetare la nivelul Uniunii Economice și Monetare prin Sistemul European al Băncilor Centrale Sursa: http://www.ier.ro/documente/ghidul_politicilor_europene/politica_monetara_brosura_nr.1_.pdf Deși a existat o viziune optimistă asupra integrării monetare a statelor membre, în realitate acest proces a fost unul complex și de multe ori contestat, existând reticențe din partea celor direcți implicați. A fost necesară o adaptare permanentă a izvoarelor pe care s-a fundamentat ordinea juridică a Uniunii Europene, pentru ca Uniunea Economică și Monetară să fie una eficientă și sustenabilă. Astfel că din punct de vedere juridic legislația comunitară poate fi clasificată în:  Izvoare primare – reprezentate prin tratate constitutive și modificatoare cu valoare de legi fundamentale; A. Tratate constitutive: 1. Tratatul privind Comunitatea Economică Europeană (TCEE) din 1 ianuarie 1958, Partea a III-a, Titlul I, capitolul 2 (Art. 95-99) şi Titlul II, capitolele 1, 2, 3 (Art. 105- 124). B. Tratate modificatoare: 1. Actul Unic European (AUE) din 1 iulie 1987; 2. Tratatul privind Uniunea Europeană (TUE) din 1 ianuarie 1993, Partea a III-a, Titlul VI, Capitolul 2 (Art. 105-109m); 3. Tratatul privind funcţionarea Uniunii Europene (TFUE)- versiunea consolidată după Lisabona- 1 decembrie 2009: - Partea a III-a, Titlul VII, Capitolul 2 (Art. 110-113); Titlul VIII, Capitolele 1-5 (Art. 119-144); - Partea a VI-a, Titlul I, Capitolul 1, Secţiunea a 7-a (Art. 285-287) şi Titlul II, Capitolele 1- (Art.310-325); 4. Protocolul privind Statutul Institutului Monetar European, anexat la TCE; 5. Protocolul privind trecerea la cea de-a treia etapă a Uniunii Economice şi Monetare, anexat la Tratatul privind Uniunea Europeană;6. Protocolul (nr. 4) privind Statutul Sistemului European al Băncilor Centrale şi al Băncii Centrale Europene, anexat la TUE şi TFUE- versiunea consolidată după Lisabona; 7. Protocolul privind procedura aplicabilă deficitelor excesive (nr. 12), anexat la TUE şi TFUE- versiunea consolidată după Lisabona ; 8. Protocolul privind criteriile de convergenţă (nr. 13), anexat la TUE şi TFUE- versiunea consolidată după Lisabona; 9. Protocolul (nr. 14) privind Eurogrupul, anexat la TUE şi TFUE- versiunea consolidată după Lisabona; 10. Protocolul privind unele dispoziţii referitoare la Danemarca, anexat la Tratatul privind Uniunea Europeană; 11. Protocolul privind unele dispoziţii referitoare la Marea Britanie al Marii Britanii şi Irlandei de Nord, anexat la Tratatul privind Uniunea Europeană.  Izvoare derivate – reprezentate de regulamente, directive, recomandări, avize; 1. Regulamentul nr. 1466/97 al Consiliului European din iulie 1997, referitor la procedura deficitului excesiv, anexat la Pactul de Stabilitate şi Creştere; 2. Regulamentul de revizuire a Pactului de Stabilitate şi Creştere nr. 1055/05 din 27 iunie 2005, anexat la Pactul de Stabilitate şi Creştere; 3. Directiva 67/227/CEE a Consiliului din 11 aprilie 1967 privind armonizarea legislaţiilor statelor membre asupra impozitelor pe cifra de afaceri; 4. Directiva 2006/112/CE a Consiliului instituind o cotă minimă standard a TVA la nivelul UE; 5. Decizia 70/244/CECO, CEE, Euratom a Consiliului din 21 aprilie 1970 privind previziunile financiare multianuale;  Izvoare complementare – reprezentate prin convenții, decizii și acorduri asimilate legilor ordinare. 1. Declaraţia de la Bremen din 6-7 iulie 1978 privind „constituirea Sistemului Monetar European şi soluţionarea problemelor relative la acesta”; 2. Rezoluţia Consiliului European de la 17 iunie 1997 (Pactul de Stabilitate şi creştere); 3. Reglementarea 1103/97 referitoare la modificarea instrumentelor juridice în materie contractuală în urma adoptării monedei unice scripturale, publicată în JO L 19.6.1997; 4. Reglementarea 974/1998 bazată pe art. Art. 109(4) din Tratatul de la Amsterdam, instituind principiul libertăţii de decizie în materia folosirii monedei de plată pentru achitarea obligaţiilor pecuniare rezultate din contractele încheiate în urma adoptării monedei euro. Principiile și procesele de integrare economică și monetară ce stau la baza Uniunii Economice și Monetare vizează toate statele membre ale Uniunii Europene. Elementele politicii monetare comune (moneda euro, piața comună, piața internă etc.) influențează Uniunea Europeană în ansamblu ei. Însă în momentul de față, aplicabilitatea directă și imediată a politicii monetare este realizată doar la nivelul a 17 state membre care au adoptat până în momentul de față moneda unică, alcătuind în acest fel Zona Euro. Aceste 17 state sunt: Austria, Belgia, Cipru, Estonia, Finlanda, Franța, Germania, Grecia, Irlanda, Italia, Luxemburg, Malta, Olanda, Portugalia, Slovacia, Slovenia și Spania. Când vorbim despre Uniunea Economică și Monetară, ne gândim la mai multe dimensiuni de convergență simultană. Detașat se distinge dimensiunea integrării monetare, care este orientată de către politica monetară comună. Bazele acestei dimensiuni sunt criteriile de convergență care se regăsesc în Tratatul de Maastricht, având ca principale obiective adoptarea monedei unice și stabilitatea cursului de schimb. Punctul final îl constituie Zona Euro. Dacă însă realizăm o privire mai de ansamblu a integrării economice, atunci pe lângă implementareapoliticii monetare comune, trebuie adoptate și elementele de convergență structurală, fiscală și bugetară. 1.3. Politica monetară în contextul globalizării financiare Politica monetară actuală este supusă unor provocări ce sunt determinate de fenomenul de integrare financiară, în condițiile unei economii marcate de trei coordonate, care au avut o evoluție substanțială din punct de vedere al dimensiunii și implicațiilor: decompartimentare, dezintermediere și dereglementare. Pe fondul modificărilor condițiilor economice și financiare, cauzate de globalizare, stabilitatea prețurilor a devenit obiectivul principal urmărit de băncile centrale, în defavoarea obiectivelor de stimulare a producției sau al cel de reducere al șomajului. Instituțiile internaționale cooperează bine pe plan monetar, evidențiindu-se unele aspecte pozitive în ce privește problema menționată anterior, însă există și state care sunt destul de reticente în furnizarea de informații fiabile în ce privește legăturile sau expunerile transfrontaliere, și astfel infirmă autenticitatea evaluărilor în materie de stabilitate regională sau globală. Literatura internațională a dedicat o serie de studii teoretice și empirice realizate la nivel macroeconomic în ce privește politica monetară sub impactul globalizării financiare. Globalizarea financiară a impulsionat băncile centrale în a implementa politici monetare interne de succes. Aceste politici s-au concretizat într-un număr tot mai mare de studii academice, ce au avut ca și concluzie faptul că globalizarea financiară nu diminuează capacitatea băncilor centrale naționale de a controla inflația19. Stabilitatea prețurilor este văzută ca un obiectiv de bază, chiar statutar am putea spune, prin prisma consensurilor multilaterale la nivel internațional. Astfel o bancă centrală este în măsură să stabilizeze prețurile chiar și în condițiile unui cont deschis de capital și al promovărilor cursurilor de schimb flotante și a impactului globalizării financiare asupra diferitelor canale de transmisie monetară. Literatura de specialitate identifică trei mecanisme posibile prin care globalizarea financiară ar putea submina eficiența unei politici monetare: nivelul lichidității internaționale, ratele dobânzilor și nivelul de activitate economică pe plan mondial. Rolul globalizării în a stimula efectul cursului valutar asupra performanței macroeconomice este un factor reflectat de corelațiile accentuate dintre ratele dobânzilor pe termen scurt dintre majoritatea țărilor industrializate. Astfel, variațiile de curs de schimb determinate de șocurile politicii monetare ale unei țări pot servi drept răspunsuri de politică monetară pentru o altă țară. Deși cursul de schimb are un rol semnificativ în orice model monetar internațional, politica monetară totuși nu ar trebui să reacționeze distinct la variațiile aceste variabile, pentru că ratele de schimb sunt variabile mai volatile decât cele macroeconomice cum ar fi PIB real sau inflația. În modele bazate pe experiență, rata inflației este majorată de deprecierea cursului de schimb. De aceea, majorarea ratei dobânzii în condițiile în care inflația are o evoluție crescătoare cauzată de o depreciere, reprezintă un răspuns indirect la evoluția cursului de schimb. Pe fondul dezvoltării piețelor financiare pe plan global și al creșterii legăturilor dintre economiile țărilor, se consideră că evoluția cursului de schimb este cea mai afectată datorită globalizării financiare. Astfel că în prezent, pentru o politică monetară optimă se cer abateri de la stabilitatea prețurilor pentru a se stabiliza cursul de schimb. 19 Mureșan Mircea, Chirleșan Dan, Roman Angela – Băncile, politica monetară și stabilitatea financiară sub imapctul crizei globale actuale, Editura Junimea, Iași 2011, pg.104Mai multe țări au acordat o importanță aparte ratei inflației, în mod formal sau informal, fiind o disciplină impusă autorităților monetare de la integrarea financiară. Regimurile de țintire a inflației s-au dovedit durabile până în momentul de față, puține țări fiind care au abandonat. Teoria economică standard sugerează că variabilitatea inflației, mai degrabă decât nivelul său, este cheia pentru a determina volatilitatea producției20. Cu toate că în mod normal globalizarea financiară ar trebui să faciliteze posibilitatea partajării riscurilor pe plan internațional, reducerea volatilității macroeconomiei și stimularea creșterii economice, în practică, efectele sale sunt mai puțin clare. 20 Mureșan Mircea, Chirleșan Dan, Roman Angela – Băncile, politica monetară și stabilitatea financiară sub imapctul crizei globale actuale, Editura Junimea, Iași 2011, pg.107CAPITOLUL II – POLITICA MONETARĂ ÎN ROMÂNIA 2.1. Politica de susținere monetară a BNR În România, prin liberalizarea în mod gradual a prețurilor, s-a alimentat în mod continuu inflația, și astfel, măsurile adoptate în cadrul politicii monetare a BNR la începutul tranziției au avut ca obiectiv realizarea unui mecanism și a unor instrumente de politică monetară. Astfel că încă din 1991 s-a adoptat primul Statut BNR prin Legea 34/1990 și Legea bancară – Legea 33/1991. Îmbunătățirea cadrului instituțional a avut loc în anul 1998, când cele două legi foarte importante pentru desfășurarea activității bancare centrale dar și a celor comerciale, au fost modificate apărând astfel Legea privind Statutul BNR (Legea 101/1998), legea privind activitatea bancară (Legea 58/1998) dar a fost adoptată și legea privind falimentul bancar. În prima parte a tranziției, România a înregistrat un nivel foarte ridicat al inflației, inflație fiind și foarte volatilă deopotrivă. Însă o dată cu trecerea anilor, procesul dezinflaționist s-a accentuat, nivelul inflației a scăzut de la an la an, ajungând ca în anul 2000 să înregistreze o valoare doar de o cifră, astfel acest moment a fost un punct de cotitură după o perioadă de scădere economică (1997 – 1999). Anul 2000 a constituit punctul de start pentru o perioadă caracterizată de creștere economică, îmbunătățirea echilibrului intern și extern – reducerea inflației, reducerea deficitului bugetar, creșterea rezervelor internaționale a BNR și deficit de cont curent sustenabil, dar totuși în creștere. Ratele ridicate ale dobânzii, volumele foarte mari ale sterilizării pieții, ratele ridicate ale rezervei minime obligatorii precum și aprecierea monedei naționale, au fost caracteristicile politicii monetare ale acestei perioade. Însă politica dobânzii și de curs de schimb a BNR a fost una subordonată, mai ales în ultimii ani, unor constrângeri legate de liberalizarea unor fluxuri de capital cu impact monetar ridicat, în condițiile existenței un diferențial ridicat al dobânzii interne față de dobânda externă care ar fi putut încuraja intrările speculative de capital. Oferta de monedă a trebuit să fie menținută la un anumit nivel pentru a nu se crea presiuni inflaționiste, astfel că BNR a fost constrânsă să sterilizeze masiv lichiditatea excedentară din piață prin instrumente de piață21. Pentru realizarea sterilizării lichidității masive de pe piață, BNR a avut la dispoziție o serie de instrumente de politică monetară, însă cele folosite cu preponderență au fost cele de absorbție de lichiditate. De multe ori o strategie de politică monetară a unei bănci centrale presupune și folosirea unor ținte intermediare. Aceste ținte intermediare fac referire la strategia de țintire a agregatelor monetare, țintirea cursului de schimb. Dar există și situații de țintire directă al obiectivului cum ar fi strategia de țintire a ratei inflației. La orice caz am face referire, ceea ce este comun este faptul că se utilizează o ancoră nominală pentru conducerea politicii monetare. Strategia țintirii inflației este o strategie directă, față de alte strategii prin care se dorește atingerea unei inflații reduse dar prin țintirea unor ținte intermediare. Alegerea unei strategii directe, cum e cea de țintire a inflației, este motivată în mod normal de faptul că nu se poate practica țintirea agregatelor monetare, a cursului de schimb sau a altei ținte intermediare. Țintirea directă a inflației are ca avantaj atingerea și menținerea unui nivel al inflației redus și stabil, iar acest lucru are doar efecte pozitive asupra creșterii economice. Multe din țările aflate în tranziție, printre care se numără și cele aflate în procesul integrării europene, au folosit cu succes această de țintire a inflației, deși o parte din precondițiile țintirii inflației nu era îndeplinite. Experiențele au demonstrat că nici țările dezvoltate nu au 21 Manolescu Gheorghe – Politica monetară în perspectiva globalizării, Editura Universitară, București 2009, pg.437întrunit precondițiile țintirii inflației, și totuși acest lucru nu a fost un obstacol în calea țintiri inflației. În România, folosirea cursului de schimb ca și o ancoră antiinflaționistă a fost oarecum condiționată de posibilitatea accentuării deficitului de cont curent și de dimensiunea redusă a rezervelor valutare, cu precădere la începutul anilor 1990. Pe fondul unei fragilități a sistemului bancar și a nivelului redus al intermedierii financiare, precum și datorită faptului că banca centrală avea o poziție de debitor net în sistemul bancar, pentru România a fost imposibilă folosirea ratei dobânzii. Singura opțiune în final pentru BNR rămăsese țintirea agregatelor monetare, strategie care în final a condus la un proces gradual de dezinflație. Totuși pe plan mondial, strategia adoptată a fost cea de renunțare la ancore monetare antiinflaționiste pentru o strategie de țintire directă a inflației, proces ce s-a desfășurat pe parcursul anilor ’90. La momentul respectiv, la începutul deceniului, strategiile bazate pe o ancoră nominală nu erau încă complet demodate, continuând să domine economia. Dacă la momentul de față ancorele bazate pe cursul de schimb mai sunt încă utilizate de unele țări, cea de țintirea a agregatelor monetare a devenit ceva de modă veche. Astfel că până în anul 2006, la începutul anilor ’90, BNR a folosit o strategie combinată între o țintire a agregatelor monetare și o țintire a cursului de schimb ca și strategie de politică monetară, pentru că ancora bazată pe țintirea agregatelor nu era complet demodată. Ca și țintă intermediară BNR a folosit după 1990 agregatul monetar extins M2 (agregatul monetar M2 cuprinde agregatul monetar M1 plus depozitele cu scadență de până la doi ani inclusiv și depozitele rambursabile cu preaviz de până la trei luni inclusiv, iar agregatul monetar M1 este definit ca fiind numerarul aflat în circulație plus depozitele cu scadența de o zi). Literatura de specialitate a anilor ’90 ajunsese să facă recomandări ce variau de la concentrarea exclusivă asupra ancorelor monetare până la ignorarea totală a acestora. În 1996, Mishkin și Estrella aveau să se întrebe, în cadrul unui articol apărut, ce a făcut ceva vâlvă în domeniul economic: ”Există un rol pentru agregatele monetare în conducerea politicii monetare?”. ”Nu prea”, a fost concluzia la care s-a ajuns22. În aceea vreme însă România nu îndeplinea nici măcar precondițiile țintirii inflației, rata anuală a inflației era încă exprimată în două cifre, dominația fiscală fiind puternică și credibilitatea băncii centrale nu era suficient de consolidată. De aceea pentru România, nu era încă clar dacă noua strategie era una adecvată doar pentru țările emergente sau doar pentru cele dezvoltate, neputând prognoza o rată a inflației pentru perioada imediat următoare. Însă perioada de după 1999 a trebuit să fie dominată de un echilibru între continuarea dezinflației (aprecierea reală a monedei) și competitivitatea externă. După 2006, strategia BNR a avut ca ancoră monetară agregatul monetar M2, obiectivul principal fiind creșterea în mod controlat a ofertei de bani din economie, prin reducerea presiunilor inflaționiste. Strategia aceasta nu a fost suficient de viabilă, deoarece viteza de circulație a monedei era destul de instabilă. Pe măsură ce instabilitatea vitezei de rotație a banilor a slăbit relația dintre bani și inflație, strategie de agregate monetare s-a dovedit a fi ineficientă pentru România. Un alt motiv al ineficienței agregatelor monetare a fost și faptul că disciplina fiscală a lipsit, o consecință a acestui lucru a fost acumularea de arierate la nivelul întreprinderii de stat neperformante. Deoarece acțiunea arieratelor era de a fi substitut al banilor, rolul agregatelor monetare în orientarea politicii monetare și-a pierdut din importanță, pentru că limitarea de bani avea ca drept rezultat acumularea de arierate. Deși în perioada de expansiune economică, arieratele nu mai existau în peisaj, ele și-au făcut simțită prezența din nou în perioada de criză economică, acumularea acestora fiind mai 22 http://www.bnr.ro/PublicationDocuments.aspx?icid=6885 – accesat 12.05.2013 – ”Politica monetară în perioada tranziției. Gestionarea modificărilor de paradigmă”însemnată cu precădere în sectoarele sensibile ale economiei și anume utilitățile publice și sănătatea. În momentul în care a avut loc abandonarea țintirii agregatelor monetare de către România, dintre din Europa Centrală și de Est, doar Estonia era în concurență cu România în ceea ce privește longevitatea regimului de politică monetară. Țările din regiune foloseau cu frecvență deplasările dintr-o extremitate în alta în ceea ce privește regimul de politică monetară. Astfel că o parte din țările din regiune au trecut prin diferite forme de curs fix în anii ’90 până să ajungă la strategia de țintire a inflației. Trecerea de la un regim la altul, în cazul României a avut o tranziție mai lină, pentru că strategia de țintire a agregatelor monetare cuprindea elemente ca orientarea dezinflaționistă, curs de schimb flexibil, și bineînțeles și rolul important al agregatelor monetare, elemente ce se regăsesc și într-un regim de țintire directă a inflației. Ulterior, introducerea strategiei de țintire a inflației a fost introdusă după ce în prealabil a avut loc un proces de pregătire ce a avut ca și finalitate o testare a cadrului de analiză și de decizie a politicii ce era specifică strategiei de țintire a inflației. Dificultățile ce le întâmpină România în adoptarea strategiei de țintire a inflației, sunt de regulă probleme generale specifice țărilor în tranziție, și printre acestea putem menționa23: - Persistența excesului de cerere în economice, acest fapt creând presiuni inflaționiste și dileme în ceea ce privește asigurarea unui echilibru între atingerea convergenței nominale și a convergenței reale a economiei românești; - Liberalizarea unor fluxuri de capital, ce au un ridicat impact monetar, pe fondul unei diferențe destul de mari între dobânda internă și cea externă, ce va continua să furnizeze constrângeri în a utiliza rata dobânzii în politica monetară, și în special datorită pericolului ce îl reprezintă fluxurile de capital speculative; - Existența unui nivel înalt al deficitului de cont curent, ce reprezintă unul din principalele riscuri macroeconomice pentru cursul de schimb, și astfel punându-se în pericol procesul dezinflaționist în condițiile dezechilibrului extern. În ultimii ani, politica dusă de BNR a fost una cu măsuri de limitare a creditării. Însă pe termen mediu aceste măsuri administrative ar putea fi total ineficiente. Experiența altor țări arată că măsurile administrative de limitare a creditării nu au fost unele încununate de succes în ce privește reducerea dezechilibrelor macroeconomice, și în special în diminuarea deficitului extern. Deși pe termen scurt aceste măsuri ar reprezenta soluția deținând un control asupra cererii agregate, pe termen mediu sunt necesare găsirea de noi soluții de control a cererii agregate. Aceste soluții trebuie să pună accent în principal pe folosirea politicilor macroeconomice tradiționale, clasice așa cum sunt politica fiscală, politica monetară și politica veniturilor. Începând cu luna noiembrie 2004 a fost necesar pregătirea etapei de liberalizare a contului de capital prin o măsură de flexibilizare a cursului de schimb. Astfel a fost acordat accesul nerezidenților la depozitele în lei din aprilie 2005 și a fost pregătită implementarea strategiei de țintire directă a inflației, ce a fost introdusă din august 2005. Strategia de țintire a inflației are ca și condiție importantă un curs de schimb flexibil. Ca rezultat al riscurilor legate de liberalizarea contului de capital, utilizarea ca și țintă antiinflaționistă cursul valutar nu mai era posibil. În contextul țintirii directe a inflației ancora nominală a fost înlocuită cu rata inflației. Țintirea inflației este o țintă flexibilă în condițiile unui regim de flotare controlată a cursului de schimb. Se poate considera că regimul de țintire a inflației poate fi considerat unul de reconciliere al extremelor, în condițiile disputei teoretice reguli versus discreționism, dispută ce a incitat și încă incită mediul academic din lumea întreagă. 23 Manolescu Gheorghe – Politica monetară în perspectiva globalizării, Editura Universitară, București 2009, pg.439În 2005 când BNR a optat ca strategia să fie una de țintire a inflației, a beneficiat de asistență tehnică exhaustivă din partea Fondului Monetar Internațional (FMI) 24. La acel moment, țările ce nu practicau strategia de curs fix, aveau ca și țintă – țintirea inflației. Această situație a fost valabilă până acum câțiva ani. În momentul izbucnirii crizei globale, ordinea priorităților a fost perturbată în cadrul agendei decidenților de politică economică. Menținerea unui nivel de redus al inflației reprezintă obiectivul de atins pe termen lung al politicii monetare, și acest lucru reprezintă o mare provocare atât pentru economiile industrializate cât deopotrivă și pentru economiile emergente. Există riscul, ca în cazul unor țări cu economie emergentă, băncile centrale să se confrunte cu o sarcină mai dificilă decât au anticipat, și anume aceea de a răspunde șocurilor reale și celor nominale întru-cât piețele operează cu instrumente mai puțin diversificate. De obicei, variațiile neașteptate și neprognozate la prețurile alimentelor, al energiei și al celor administrate precum și fluxurile masive de capital sunt motive de generare a șocurilor cu care se confruntă băncile centrale și care nu fac altceva decât impună limitări în ce privește politica monetară. De aceea o soluție în acest sens ar fi aplicarea unei strategii rezultantă a unui mix compensatoriu de politici. Fără o astfel de strategie, există pericolul ca strategia de stabilitate a prețurilor să fie realizată în defavoarea altor echilibre macroeconomice. În decursul anilor, mai ales în ultimele decenii, s-au manifestat cu preponderență trei strategii standard de politică monetară și anume țintirea agregatelor monetare, țintirea cursului de schimb și țintirea inflației. Doar țintirea cursului de schimb și țintirea inflației mai sunt și azi folosite de noile țări membre ale Uniunii Europene din Europa Centrală și de Est. Cu toate că opțiunea României a fost de liberalizare treptată a prețurilor și o dezinflație graduală, procesul de liberalizare a prețurilor început în 1990 a înregistrat un ritm de creștere corectivă și generalizată a acestora, principalul mod de diminuare a presiunilor inflaționiste fiind controlul creșterii masei monetare. Construirea de mecanisme de control a inflației s-a dovedit a fi destul de greu, chiar dacă obiectivul BNR fusese stabilit destul de clar. La început politica monetară a suferit un proces de acomodare, pentru că pe fondul lipsei unei rezerve valutare însemnate ca astfel să se poată folosi cursul de schimb ca ancoră nominală, principalul instrument antiinflaționist a devenit controlul creșterii masei monetare. Datorită faptului că rezervele valutare nu erau suficiente mai ales în prima parte a tranziție și pe fondul deficitului de cont curent, folosirea cursului de schimb ca și măsură antiinflaționistă a fost imposibilă. De aceea pentru BNR, cea mai potrivită soluție a fost țintirea agregatelor monetare, proces ce a dus la dezinflația graduală. În perioada 1998-1999, s-a luat decizia că introducerea unui Consiliu monetar nu reprezenta pentru România o opțiune pentru evitarea crizei, astfel că autoritățile au decis păstrarea unei politici monetare independente. Pe fondul lipsei unei alte soluții, politica privind țintirea agregatelor monetare a fost cea practicată până în 2005. Masa monetară în sens larg a fost obiectivul intermediar iar baza monetară a fost a fost obiectivul operațional, cu mențiunea că în anumite momente cursul de schimb a fost folosit ca și ancoră antiinflaționistă cu precădere după anul 2001. BNR a utilizat până în 2005 o strategie de politică monetară bazată pe îmbinarea dintre țintirea agregatelor monetare și țintirea cursului de schimb. După 1990, în cea mai mare parte BNR a folosit ca și ancoră principală a politicii monetare agregatul monetar extins, dorindu-se prin aceasta o creștere mai mică a cantității de bani decât cea a PIB-ului, astfel diminuându-se presiunile antiinflaționiste. 24 http://www.bnr.ro/PublicationDocuments.aspx?icid=6885 – accesat 12.05.2013 – ”Politica monetară în perioada tranziției. Gestionarea modificărilor de paradigmă”Pe fondul existenței creditelor preferențiale și a subvențiilor acordate unor sectoare economice și menținerea unui curs de schimb supraapreciat, perioada de înainte de 1997 a fost una de politică monetară și de curs de schimb aproape fiscală. Anul 1997 marchează anul în care politica monetară a fost eliberată de această componentă aproape fiscală, realizându-se un pas mare către liberalizarea prețurilor și a pieței valutare, fiind totodată pe fondul demarării reformei în sectorul întreprinderilor. În condițiile în care existau intrări mari de capitaluri străine, în anul 1997 BNR a procedat la țintirea cursului de schimb și a bazei monetare, pentru a putea preveni o apreciere nominală a leului și a controla inflația25. În perioada 1997 – 2000 au existat imperfecțiuni pe piața monetară, piața valutară, a titlurilor de stat și cea a depozitelor. Aceste imperfecțiuni puteau fi arbitrate de către BNR. Astfel dobânzile BNR au fost distorsionate și nu au putut fi considerate semnale pentru dobânzile la credite și depozitele bancare, transmiterea politicii monetare fiind diminuată totodată și de scăderea creditului bancar dar și de accentuarea dezintermedierii bancare. Totuși strategia de control al bazei monetare utilizată de bănci a fost una de succes. De la începutul anului 2000, BNR a început să devină formator de piață pe rata dobânzii, astfel dobânda devenind aproape un obiectiv operațional. Programul monetar BNR s-a bazat pe o creștere controlată a ofertei de bani din economie, scopul fiind diminuarea presiunilor inflaționiste. Totuși strategia bazată pe țintirea agregatelor monetare a fost amenințată de instabilitatea vitezei de circulație a banilor, succesul acestei strategii practicate de BNR până în 2006 fiind condiționat de stabilitatea cererii de bani pentru moneda națională. Țintirea inflației a fost noua strategie introdusă de BNR începând cu august 2005. Această acțiune de modificare a strategiei a fost prevăzută în Strategia națională de dezvoltare pe termen mediu din anul 2000, și totodată a fost confirmată prin Programele Economice de Preaderare (PEP 2002, 2003, 2004 și 2005). Trei cauze au fost generatoare pentru schimbarea de strategie și anume26: 1. Strategia țintirii agregatelor care a devenit ineficientă în condițiile destabilizării relației dintre agregatele monetare și veniturile nominale. Strategia agregatelor monetare este un punct de reper pentru informațiile necesare prognozării inflației de către bănci. Ca și dezavantaje ale acestei strategii putem enumera: dificultate în alegerea agregatului monetar reprezentativ, dificultăți în stabilirea nivelului de creștere al agregatului monetar și de asemenea greutăți în a stabili modalitatea de gestionare a agregatului monetar. 2. Strategia țintirii cursului de schimb. Avantajele folosirii acestei strategii erau accelerarea fluxurilor comerciale și investiționale, disciplinarea politicii macroeconomice, promovarea cooperării internaționale, dar prezenta și dezavantaje și anume: necesitatea menținerii unei inflații scăzute, un cost ridicat pentru aplicarea strategiei, imposibilitatea ajustării frecvente a cursului de schimb. 3. Strategia țintirii inflației. Utilizarea inflației ca țintă implică următoarele elemente27: a. Anunțarea publică a țintei, exprimată cifric, pe termen mediu pentru inflație; b. Asumarea obligației instituționale privind stabilitatea prețurilor, aceasta având fiind baza menținerii inflației în parametri anunțați; c. Existența strategiei vizând reducerea rolului țintelor intermediare, precum agregatele; d. Creșterea transparenței politicii monetare, prin comunicarea cu populația și piețele referitor la obiectivele și planurilor băncii centrale; e. Creșterea responsabilității băncii centrale pentru atingerea obiectivelor asumate. 25 Manolescu Gheorghe – Politica monetară în perspectiva globalizării, Editura Universitară, București 2009, pg.443 26 http://www.bnr.ro/PublicationDocuments.aspx?icid=6885 – accesat 12.05.2013 – ”Politica monetară în perioada tranziției. Gestionarea modificărilor de paradigmă” 27 Manolescu Gheorghe – Politica monetară în perspectiva globalizării, Editura Universitară, București 2009, pg.277Țintirea inflației are câteva avantaje, și anume: - Permite politicii monetare să se focalizeze pe aspectele interne și să reacționeze la șocurile din economia internă; - Viteza șocurilor este în mare măsură irelevantă, deoarece strategia de politică monetară nu se bazează pe o relație stabilă între monedă și inflație - Crește responsabilitatea băncii centrale de a evita căderea în capcana inconsistenței temporale, deoarece explică numeric ținta inflației. Dintre strategiile enumerate mai sus doar ultimele două mai sunt utilizate și în prezent de către noile state membre a Uniunii Europene din Europa Centrală și de Est. Economiile de mărime mai mică preferă ancorele de curs de schimb. Alte țări cu economii de dimensiuni mai mari au preferat au preferat aranjamentele de curs de schimb cu o flexibilitate mai mare. În schimb băncile centrale care adoptă strategia de țintire directă a inflației, folosesc în mod activ instrumentele de politică monetară disponibile și iau decizii complexe cu privire la realizarea obiectivului unei inflații reduse și stabile28. Autoritățile monetare au devenit oarecum confuze în momentul în care au avut loc intrări de capital masiv, indiferent de strategia monetară folosită. Intrările masive de capital au efecte pozitive asupra economiei prin stimularea dezvoltării acesteia și prin reducerea presiunilor inflaționiste pe termen scurt deoarece au efecte asupra aprecierii cursului de schimb. Dar există și o partea negativă, deoarece aceste aprecieri a cursului de schimb pot reducă competitivitatea externă a economiei și acest lucru are ca și consecință deprecierea monedei și în final o inflație mai mare. În România liberalizarea contului de capital și aplicarea strategiei de țintire directă a inflației, au fost realizate cu un anumit decalaj față de alte țări din Europa de Est și Centrală. Aceste întârzieri au fost motivate de diverse rațiuni și anume o întârziere a reformelor structurale din perioada anilor ’90 ce a generat niveluri ridicate ale inflației și ratelor dobânzilor, precum și o restructurare a sistemului bancar impusă deoarece sectorul financiar nu era suficient de dezvoltat pentru a face față liberei circulații a fluxurilor de capital. O altă motivație a întârzierilor privind aplicarea strategiei țintirii inflației și a liberalizării contului de capital a fost necesitatea asigurării unui nivel satisfăcător de acoperire a importurilor cu rezervele internaționale. Obiectivul de acoperirea a importurilor cu rezervele internaționale a fost îndeplinit de România în prima jumătate a deceniului actual. Liberalizarea totală a contului de capital a fost finalizată în 2006, înainte ca România să devină stat membru al Uniunii Europene, iar acest lucru s-a suprapus cu adoptarea strategiei de țintire directă a inflației în anul 2005. Motivul pentru care s-a dispus la adoptarea acestor strategii ce compunea de fapt noul cadru al politicii monetare a fost în primul rând susținerea sporită a dezinflației. Un al motiv l-a constituit instabilitatea ce se instalase între relația dintre agregatele monetare și inflație, și nu în ultimul rând faptul că regimul valutar era ancorat la o altă valută, lucru extrem de riscant în condițiile în care exista o apreciere pe fondul deschiderii progresive a contului de capital. O aplicare mai rapidă a strategiei de țintirea directă a inflației nu a fost posibilă în cazul României, pe fondul neîndeplinirii precondițiilor. Nivelul ratei inflației era exprimat încă în două cifre, și exista încă o puternică dominație fiscală în condițiile un trend descrescător al acesteia. Diminuarea eficienței acțiunilor de politică monetară era și din cauza mecanismului de transmitere al acestei politici. În ultimele etape de liberalizare a contului de capital și a adoptării strategiei de țintire directă a inflației, BNR a demarat din octombrie 2004, politica de flexibilizare a cursului de schimb, astfel că au avut loc mai puține intervenții și mai puțin previzibile, atât pe piața monetară cât și pe cea valutară, pentru a se descuraja intrările de capital speculativ. Când s-a putut banca centrală a procedat și la reducerea dobânzii de politică monetară. 28 http://www.bnr.ro/PublicationDocuments.aspx?icid=6885 – accesat 12.05.2013 – ”Politica monetară în perioada tranziției. Gestionarea modificărilor de paradigmă”Pe fondul creșterii cererii agregate, BNR a fost nevoită să impună restricții în ce privește politica monetară, acestea realizându-se mai ales prin creșterea ratelor rezervelor minime obligatorii și adoptarea de măsuri administrative și prudențiale, printre care putem menționa o înăsprire a criteriilor de eligibilitate a persoanelor fizice și a limitării pentru bănci a gradului de expunere, ce era generat de împrumuturile în valută. După ianuarie 2007, când România a devenit stat membru al Uniunii Europene cu drepturi depline, unele din măsurile administrative și prudențiale au devenit practic ineficiente, deoarece erau practic adresate doar instituțiilor de credit autohtone. Și instituțiile de credit au găsit portițe prin care să se excludă de la astfel de restricții. De aceea banca centrală a hotărât ulterior eliminarea acestora, și acordarea instituțiilor de credit a unei libertăți , în sensul că activitatea de creditare se desfășura pe baza regulamentului lor intern de evaluarea a riscului dar suspus anterior aprobării BNR. În aceste condiții banca centrală a reușit să scadă rata medie anuală a inflației de la 11,9% în anul 2004 la 4,8% în anul 2007. Totuși politica monetară nu a putut să evite accentuarea deficitului de cont curent, acest lucru fiind de fapt o reflexie a procesului de convergență a României către Uniunea Europeană. 2.2. Politica monetară a băncilor comerciale 2.2.1. Legislația bancară și aplicarea politicii monetare în România Din punct de vedere al reglementărilor, anul 1991 (Legea 33/1991, Legea 34/1991) a fost cel în care a fost adoptată legislația românească din punct de vedere bancar, legislație care ulterior în 1998 (Legea a suferit și o serie de modificări benefice. O bună parte din aceste reglementări conțin elemente ce oferă independență băncii centrale. Astfel că legea în domeniu, prevede că Banca Națională stabilește și conduce politica monetară a țării, având obiectiv principal stabilitatea monedei naționale. Conform legislației, Banca Națională este condusă de un Consiliu de Administrație, ales pe o perioadă de 5 ani de Parlament și este condus de un guvernator, având ca și îndatorire gestiunea zilnică a băncii, și are în total 9 membri din care mai mult de jumătate sunt personalități din afara băncii29. Independența Băncii Naționale a fost consacrată și prin faptul că se prevedea expres membrii Consiliului de Administrație pot fi revocați. Totodată legea permite în anumite limite, dreptul Băncii Naționale de a finanța deficitul bugetar. Deși legislația în vigoare încuraja crearea unui sistem bancar orientat spre piață, capacitatea Băncii Naționale de a urma consecvent o politică antiinflaționistă a fost una modestă, în cea mai mare parte a perioadei postdecembriste. Și acest lucru din considerentul că legislația din anul 1991 a avut unele lacune. Un exemplu concludent ar fi articolul 1 al Legii 34/1991 privind Statutul Băncii Naționale prevedea ”Banca Națională a României stabilește și conduce politica monetară și de credit, în cadrul politicii economice și financiare a statului, cu scopul de a menține stabilitatea monedei naționale”30. Această formulare este una ambiguă dând naștere la interpretări, astfel că pentru a orienta politica Băncii Naționale spre atingerea altor obiective s-au utilizat măsuri care au intrat în conflict obiectul de stabilitate al prețurilor. Această formulare a fost corectată prin Legea 101 adoptată în anul 1998, astfel că articolul 2 alin 1 al acestei lege prevedea ”Obiectivul fundamental al Băncii Naționale a României este asigurarea stabilității monedei naționale, pentru a contribui la stabilitatea prețurilor”. Totuși Statutul Băncii Naționale nu este o lege organică, aici făcând comparație cu Germania, unde independența băncii centrale este statuată prin constituție. 29 Chirleșan Dan – Metodele acțiunii bancare și gestiunea finanțelor publice, Volumul II – Politicile financiar – monetare, Ediția a II-a Iași 2010, pg.369 30 http://www.legex.ro/Legea-34-1991-1951.aspx accesat 21.05.2013În condițiile în care trezoreria statului încă nu apăruse până în vara anului 1993 nu a putut fi aplicată interdicția finanțării deficitului bugetar. După această dată, trezoreria începându-și activitatea a avut totuși episoade, de scurtă durată ce-i drept, în care au fost depășite limitele stabilite prin lege ale deficitului ce poate fi în mod normal finanțat prin emisiune. Economia românească, în mare parte de stat după revoluția din 1989, a reușit să evite presiunile reprezentate de o politică monetară restrictivă mai ales prin mecanismul arieratelor. În anul 1998, legislația bancară a suferit numeroase modificări astfel că au fost adoptate Legea nr. 58/1998, Legea nr. 101/1998 privind Statutul Băncii Naționale a României și Legea falimentului bancar (Legea nr.83/1998). În anii ce au urmat, legislația în domeniul bancar a fost perfecționată, prin emiterea de ordonanțe de urgență pentru a se putea obține un grad cât mai are de compatibilitate cu reglementările europene în domeniu (Tabel nr.2.1.)31: Tabel nr.2.1. Reglementările prudențiale existente în legislația bancară românească Tipul de reglementare Reglementări prudențialeComparație cu standardele UE Capitalul minim250 miliarde lei (aproximativ 8,8 milioane euro) 5 milioane euro Rata solvabilității (pentru risc de credit)12 % (active ponderate în funcție de risc)8% (active ponderate în funcție de risc) Indicator de lichiditateLichiditatea efectivă / lichiditatea necesară > 1 Nu există standard european Limite privind expunerile de credit - Concentrare de credit pe client sau grup de clienți legați - Împrumuturi către persoane aflate în relații speciale cu banca 20 % 20% (suma agregată) 25% 20% Limite privind riscul valutar20% (poziția valutară totală) 10% (poziția valutară individuală)Excesul peste 2% se înmulțește cu 8 pentru a se obține cerința de capital Clasificarea împrumuturilor și provizioane0% pentru standard 5% pentru în observație 20% pentru substandard 50% pentru îndoielnic 100% pentru pierdere Nu există standarde la nivelul UE Fonduri de rezervăBăncile trebuie să aloce20% din profitul brut la fondul de rezervă până când acesta devine egal cu capitalul social, și apoi până la 10% până când fondul devine de două ori mai mare decât capitalul social. Din acest, alocările se fac pe profitul net Nu există standarde la nivelul UE 31 Chirleșan Dan – Metodele acțiunii bancare și gestiunea finanțelor publice, Volumul II – Politicile financiar – monetare, Ediția a II-am Iași 2010, pg.371 Garantarea depozitelorToate băncile ce atrag depozite de la persoane fizice trebuie să participe la un fond de garantare. Suma minimă garantată: 100, 4 milioane lei (3670 euro aproximativ) Toate instituțiile de credit trebuie să participe la un fond de garantare / la fonduri de garantare. Suma minimă garantată: 20.000 euro Reguli privind acționariatul Orice persoană care intenționează să obțină o participație de capital de cel puțin 5% sau care dorește să-și sporească participația peste nivelele ce reprezintă multiplii de 5 % trebuie să obțină aprobarea BNROrice persoană care vrea să achiziționeze direct sau indirect, o participație de capital de cel puțin 10% sau să-și mărească participația peste pragurile de 20%, 33% sau 50% trebuie să informeze autoritatea de supraveghere care se poate opune achiziției Limite privind participațiile de capital ale băncilor20% din capitalul social al unei societăți comerciale ce nu este angajată în activitățile financiare specifice de legea bancară; 10% din fondurile proprii ale băncii; 50% din fondurile proprii ale băncii (limită agregată) 15% din fondurile proprii ale băncii; 60% din fondurile proprii (limită agregată) Rapoarte anuale auditateAudit externAudit extern Sursa: Chirleșan Dan – Metodele acțiunii bancare și gestiunea finanțelor publice, Volumul II – Politicile financiar – monetare, Ediția a II-a Iași 2010, pg.371 În România, politica monetară a avut o evoluție lentă, având ca preocupare principală stabilitatea prețurilor. După 1989, deși s-a optat pentru mecanismele de piață, politica monetară a rămas totuși într-un con de umbră. Astfel că în anul 1990 nu s-au observat deloc evoluțiile politicii monetare, ca și cum aceasta ar fi fost inexistentă. În luna decembrie a anului 1990 Banca Națională a României și-a asumat rolul de autoritate monetară, rol confirmat și prin apariției legilor bancare la începutul anului 199132. Tot în anul 1991 au fost fixate obiectivele cantitative ale evoluțiilor monetare, acestea urmând să fie atinse prin plafonarea creditelor. Fixarea acestor obiective s-a dovedit în final a fi un mare eșec, deoarece ele au fost prea ambițioase pentru că modificările din economie pentru această perioadă au fost practic ca și inexistente, în schimb au fost desființate plafoanele de credit ce a avut ca efect monetizarea arieratelor. Abia în anul 1992 putem spune că politica monetară revine pe făgașul normalității. Au fost introduse rezervele obligatorii ca și sistem indirect de reglare a lichidității în sistemul bancar, s-a încercat de asemenea aducerea dobânzilor la niveluri reale pozitive. Deși s-au pus în aplicare o serie de măsuri, rezultatele finale au fost foarte modeste. Ceea ce a amplificat acest rezultat modest a fost apariția creditelor discreționate, acordate de Banca Națională a României. Aceeași evoluție lentă a fost și pe parcursul anului 1993 a politicii monetare, fără vreo modificare notabilă. Politica monetară a rămas una acomodativă, și economia ușor a început să alunece spre hiperinflație. Sfârșitul anului 1993, a adus o politică antiinflaționistă practicată de Banca Națională, bazată pe un control sever al lichidității și o escaladare puternică a dobânzilor. Reacția băncilor 32 Chirleșan Dan – Metodele acțiunii bancare și gestiunea finanțelor publice, Volumul II – Politicile financiar – monetare, Ediția a II-am Iași 2010, pg.374comerciale a venit la aproximativ 3 luni de la instaurarea politicii de către Banca Națională, și ea s-a concretizat în creșterea dobânzilor la depozite și la credite deopotrivă, ajungând la niveluri destul de ridicate, punctul final fiind scăderea inflației. În 1995, liniile au fost cam aceleași ca anul precedent, inflația a scăzut mai rapid pe fondul scăderii lente a ratelor nominale ale dobânzilor , dar în schimb au crescut și mai mult dobânzile reale. Sfârșitul anului a făcut ca baza monetară să sufere o expansiune, și astfel s-a anticipat reinflamarea inflației ce avea să aibă loc în 1996. Modificări semnificative nu au avut de suferit instrumentele monetare până la sfârșitul anului 1996. Banca Națională a menținut pe cât s-a putut un control asupra bazei monetare, însă fluctuația cererii de bani a impus o limită capacității de operare, chiar și atunci când presiunile din domeniul economic dar și cel politic, avea niște niveluri care nu afectau grav echilibrul monetar. Plafoanele de credit sau de dobânzi nu au mai fost introduse, însă reglarea lichidității nu s-a putut face, în ultimă instanță, decât prin nivelul creditului de licitație. Anul 1996 a fost cel în care Banca Națională a reușit să limiteze efectiv accesul băncilor comerciale la creditul lombard, ce se trăgea automat în mecanismul de decontări interbancare. Astfel, în continuare, a rămas limitat controlul băncii centrale asupra expansiunii bazei monetare. Din 1997 s-a produs o reorientare a politicii monetare înspre mecanisme de piață, orientare ce a fost validată de legislație bancară prevăzută în prima parte a anului 199833. Politica dusă de Banca Națională în această perioadă este una de retragere completă a creditelor direcționate și integrarea instrumentelor valutare în mecanismele de conducere operațională a politicii monetare. S-au majorat rezervele Băncii Naționale pe fondul intrărilor masive de capital, și au dispărut nevoile de credite de refinanțare. De asemenea din vara anului 1997, banca centrală a atras depozite în lei de la băncile comerciale pentru a aseptiza influxul valutar. Deși baza monetară a fost ținută sub control, a existat per ansamblu o eficiență scăzută, deoarece nu exista o piață secundară a titlurilor de stat. Astfel pentru sterilizarea influxului valutar au fost necesare costuri foarte mari și în final acest lucru a dus la segmentarea pieței monetare. Rezultatul final a fost neputința stăpânirii inflației. În sfârșit anul 2004 marchează pentru România trecerea la o inflație cu o singură cifră și anume 9%, creșterea produsului intern brut cu 5,5% și menținerea sustenabilității balanței de plăți. Faptul că BNR și-a asumat țintirea inflației într-un astfel de context nu a fost lipsită de riscuri, deoarece exista un conflict tradițional între obiectivele macroeconomice stabilite, au fost necesare ample acțiuni de ajustare la prețuri administrate iar dezinflația vizată a fost o țintă mult prea mare. În 2004 s-a pus un accent mai mare asigurării continuității și sustenabilității pe termen mediu a dezinflației, astfel că a fost neglijată atenția acordată de autoritatea monetară atingerea țintei anuale de inflație. Anul 2005 a fost pentru implementarea politicii monetare unul plin de provocări atât pe plan strategic, cât și pe plan tactic. S-a intensificat activitatea de pregătire de trecere la țintirea directă a inflației ceea ce s-a și întâmplat în august 2005. Însă această decizie a fost adoptată numai după ce au fost îndeplinite precondițiile ce erau specifice acestei schimbări. Eficacitatea acestei strategii depindea în mare măsură de anumiți factori34: - Coborârea ratei anuale a inflației sub nivelul de 10%; - Acumularea unui câștig de credibilitate de către banca centrală; - Întărirea independenței BNR; - Restrângerea dominației fiscale, precum și ameliorarea coordonării între politica fiscală și cea monetară; - Relativa flexibilizare a cursului de schimb a leului și reducerea gradului de vulnerabilitate a economiei la fluctuațiile acestei variabile; 33 Chirleșan Dan – Metodele acțiunii bancare și gestiunea finanțelor publice, Volumul II – Politicile financiar – monetare, Ediția a II-am Iași 2010, pg.375 34 http://bnr.ro/Publicatii-periodice-204.aspx - Raport anual 2005 al BNR, accesat 21.05.2013- Întărirea sistemului bancar și creșterea intermedierii bancare; - Sporirea transparenței băncii centrale; - Conturarea mai clară a comportamentelor macroeconomice și a mecanismelor de funcționare a economiei. Banca centrală s-a confruntat pe parcursul anului 2005 cu presiuni inflaționiste și cu o amplificare a intrărilor de capital. Efectele ce s-au simțit ca urmare a intrărilor masive de capital au fost de natură să crească presiunile asupra cursului de schimb a leului precum și o sporire a lichidității excedentare din sistem și a costurilor suportate de BNR. Politica monetară a anului 2006 a fost marcată de continuarea procesului de dezinflație și susținerea acestuia, într-un context economic plin de riscuri inflaționiste considerabile. O problemă în plus a constituit-o și faptul că funcționarea strategiei de țintire directă a inflației era într-un stadiu incipient. Astfel Consiliul de administrație a BNR a pus în discuție o revizuire a obiectivului de inflație și o revizuire a traiectoriei procesului dezinflației pe termen mediu35. Însă rectificarea țintelor inflației a fost respinsă în final de BNR deoarece trebuia să își mențină angajamentele luate anterior în legătură cu această problema deoarece România se afla în pragul integrării în Uniunea Europeană. Astfel BNR a continuat pe parcursul anului 2006, procesul de întărire a politicii monetare pe care îl inițiase la finalul anului anterior. Anul 2007 a fost și anul în care România a aderat la Uniunea Europeană ca stat membru cu drepturi depline. Șocurile economice și financiare cu care s-au confruntat piețele internaționale dar și cele interne, au avut ca și efect amplificarea provocărilor la adresa politicii băncii centrale prin sporirea gradului de complexitate al acestora36. Anul 2008 a fost dominat de reluarea și continuarea procesului de dezinflație, pentru a se atinge țintele anuale de inflație pe termen mediu spre niveluri compatibile cu definiția stabilității prețurilor37. În ultimul trimestru al anului 2009, contextul de implementare a politicii monetare a fost complicat de tensionarea suferită de mediul politic intern, pe fondul parcurgerii ultimei etape a procesului electoral derulat de-a lungul anilor 2008 și 2009. Politica de reluare și consolidare a procesului de dezinflație a dominat și anul 2010. A fost un an dificil marcat de puternice șocuri în sectorul economic combinate cu episoade repetate de accelerare a inflației. În anul 2011, contextul de implementare a politicii monetare a beneficiat de impactul favorabil al derulării procesului de consolidare fi scală şi a reformelor structurale conform obiectivelor programului economic prevăzut în cadrul acordurilor cu UE, FMI şi Banca Mondială, dar şi de cel al şocului pozitiv de ofertă generat de producţia agricolă, în special în cel de-al doilea semestru. În aceste condiţii, menţinerea unei prudenţe adecvate a conduitei politicii monetare a asigurat îndeplinirea obiectivului general al băncii centrale: procesul dezinflaţiei s-a reluat şi s-a accelerat în a doua parte a anului, iar rata anuală a inflaţiei a coborât în luna decembrie la nivelul de 3,14 %38. România resimte însă și astăzi, absența unei abordări strategice în ceea ce privește strategia de politică monetară. Evoluția a fost una în cicluri scurte de numai zece ani – o perioadă de îndatorare excesivă, urmată apoi de o perioadă de plată până la epuizare. Astfel de cicluri care se succed nu sunt benefice pentru nici o economie deoarece apar întreruperi în ce privește continuitatea tehnologiei, apar șocuri în ratele inflației și în valorile cursului de schimb, astfel competitivitatea producției autohtone este grav afectată și recesiunea nu mai poate fi evitată. 35 http://bnr.ro/Publicatii-periodice-204.aspx - Raport anual 2006 al BNR, accesat 21.05.2013 36 http://bnr.ro/Publicatii-periodice-204.aspx - Raport anual 2007 al BNR, accesat 21.05.2013 37 http://bnr.ro/Publicatii-periodice-204.aspx - Raport anual 2008 al BNR, accesat 21.05.2013 38 http://bnr.ro/Publicatii-periodice-204.aspx - Raport anual 2011 al BNR, accesat 21.05.20132.2.2. Obiectivele și instrumentele politicii monetare Politica monetară utilizează instrumente pentru a putea atinge obiectivele operaționale, cele intermediare și cele finale. Astfel autoritatea monetară prin acțiunile sale vizează un obiectiv complex și anume: realizarea unui nivel optim al creșterii monetare, respectiv a cantității de monedă, menținerea unui nivel stimulativ al ratei dobânzii și apropierea unui nivel favorabil al cursului de schimb. Însă prima problemă ce trebuie rezolvată este aceea a definirii celor trei atribute: optim, stimulativ, favorabil39. Problema ce se pune în cazul politicii monetare este faptul că dacă atinge un optim spre un obiectiv, își diminuează eficiența în ce privește celelalte obiective finale. Astfel că obiectivele au fost ierarhizate în funcție de epocă, țară, regim politic. Obiectivele intermediare sunt considerate cele care sunt specifice politicii monetare, ele constituind concepte sau agregate, reprezentative unui ansamblu de comportamente, asupra cărora autoritatea monetară estimează că poate avea influență și asupra cărora ”apasă” atunci când dorește să atingă un obiectiv final . Obiectivul intermediar trebuie să recunoască trei condiții40: - Evoluția sa este cunoscută într-o perioadă vizată (disponibilitatea statistică); - Evoluția sa este corelată cu cea a unei variabile reale, considerată ca un obiectiv final; - Evoluția sa este controlabilă de către Banca centrală (care dispune de instrumentele necesare); Astfel că obiectivele monetare sunt de trei tipuri: - Obiective cantitative, cum sunt agregatele monetare sau de credit; - Rata dobânzii; - Cursul de schimb. Atitudinea autorităților monetare este determinată de importanța relativă a diferiți factori, care generează în final alegerea unui anumit tip de obiectiv. Factorii sunt: - Căile de control și intervenție oferite în cadrul instituțional; - Caracteristicile intermedierii financiare și, mai ales, natura și amploarea circuitelor financiare, exterioare ale sistemului bancar; - Structura și influența sectoarelor nefinanciare, în special deficitele și excedentele conturilor financiare ale sectorului public, al întreprinderilor și populației; - Abordarea teoretică, tradițiile băncilor centrale, rațiuni de ordin practic; - Cadrul administrativ și instituțional; - Situația financiară a sectorului public; Obiectivele operaționale sunt ținte pe termen scurt, pe care Banca centrală le poate atinge mai repede decât pe cele intermediare, constituind etape pe calea spre realizarea acestora din urmă. O țintă operațională poate fi orice variabilă financiară pentru care Banca centrală stabilește anumite valori, nivele, limite de evoluție și dispune de instrumente pentru a acționa zilnic, în sensul atingerii acestora. Însă obiectivul fundamental al politicii monetare îl reprezintă stabilitatea prețurilor, la care se adaugă limitarea și controlul inflației și menținerea valorii interne și externe a monedei naționale41. Schematic în figura de mai jos sunt evidențiate obiectivele politicii monetare a Băncii Naționale a României, cele ce au fost stabilite și cele actuale, precum și instrumentele ce au fost necesare pentru ca ele să fie atinse. 39 Manolescu Gheorghe – Politica monetară în perspectiva globalizării, Editura Universitară, București 2009, pg.186 40 Manolescu Gheorghe – Politica monetară în perspectiva globalizării, Editura Universitară, București 2009, pg.187 41 Dardac Nicolae, Moinescu Bogdan – Politici monetare și tehnici bancare, note de curs, Facultatea de finanțe, asigurări, bănci și burse de valori, București 2007, pg.18Obiectivele politicii monetare Nivel strategic Nivel tactic Obiective fundamentale Instrumente - Stabilitatea prețurilor - Creșterea economică susținută pe termen lung Strategia monetară  - Taxa oficială a scontului - Rata rezervelor minime obligatorii - Operațiunile pe piață - Controlul direct al creditului Directă Indirectă  Obiective operaționale Obiective intermediare - Cursul valutar - Rata dobânzii - Masa monetară - Creditul - Prețul altor active financiare - Rata dobânzii pe termen scurt de pe piața monetară - Controlul bazei monetare Figura nr.2.1. Structura politicii monetare în cazul României Sursa: http://www.biblioteca-digitala.ase.ro/biblioteca/pagina2.asp?id=cap2 accesat 21.05.2013Dacă obiectivele fundamentale sunt determinate la nivel macroeconomic şi vizează influenţarea economiei în ansamblul, obiectivele intermediare vizează ţinte ce pot fi localizate la nivelul sistemului bancar. Toate aceste ţinte nu pot fi supuse acţiunii directe de influenţare exercitată prin măsurile de politică monetară adoptate de autoritatea monetară. Pentru a realiza, în final, toate aceste obiective, Banca Centrală îşi stabileşte ţintele operaţionale care se află cel mai aproape de intervenţiile sale, operaţionalizarea acestor ţinte fiind rezultatul utilizării celor mai moderne instrumente de care dispune, de preferinţă instrumente cu acţiune indirectă asupra variabilelor macroeconomice42. Prin definiție, instrumentele monetare sunt căi sau mijloace care permit realizarea eficientă a obiectivelor operaționale, aceste obiective putând fi stabilite conform unor reguli inteligibile sau conform unor valori care au fost determinate prin modele macroeconomice. Cerințele ce trebuiesc îndeplinite de către instrumentele ce sunt folosite de o bancă centrală43: - Băncile trebuie să se aprovizioneze continuu cu bază monetară, de care au nevoie pentru a furniza monedă clienților lor, pentru echilibrarea balanțelor lor și pentru rezervele minime ale acestora la banca centrală; - Având în vedere că toate băncile centrale operează pe piețe, ele nu prea pot fi indiferente de modificările cursurilor de schimb, trebuind să fie mereu pregătite să intervină pe piețele valutare. Dacă intervențiile au un impact imediat asupra bazei monetare, o politică a cursului de schimb poate fi compatibilă cu politica internă a ratei dobânzii, numai dacă banca centrală este capabilă să sterilizeze astfel de efecte ale intervențiilor asupra bazei monetare; - Instrumentele de politică monetare trebuie să fie proiecte astfel încât ca ele să creeze o relație de dependență între bănci și banca centrală, și aceasta este rațiunea de a fi a rezervelor obligatorii. Pentru atingerea obiectivelor sale în ceea ce privește politica monetară, banca centrală utilizează un set de instrumente și proceduri, acestea formând de fapt cadrul operațional pentru implementarea politicii. Instrumentele utilizate de politica monetară sunt grupate în două categorii: - Instrumente și tehnici de intervenție directă sau reglementări bancare; - Instrumente și tehnici de intervenție indirectă. Instrumentele intervenției indirecte sunt utilizate pentru controlul indirect asupra ofertei de monedă, limitând pentru intermediarii monetari, accesul la lichiditatea băncii centrale, aceste tehnici vizând o intervenție globală, sprijinindu-se pe un fundament format din: - Dependența sistemului bancar față de banca centrală; - Corelația existentă între volumul de credite și nivelul activității economice; - Caracterul elastic al cererii de credit față de nivelul dobânzii. Instrumentele de intervenție directă asupra lichidității acționează prin modificarea valorii li volumului lichidităților deținut de către bănci și intermediari financiari, vizând sfere determinate ale relațiilor monetare și de credit, sprijinind orientările politicii economice, mai ales prin prisma intereselor sistemului bancar însuși, a funcționalității și eficienței sale. În funcție de obiectivele urmărite, instrumentele politicii monetare pot fi grupate, operațional, astfel: - Instrumente cu acțiune asupra monedei centrale: o Operațiuni pe piață, cu rate variabile de dobândă: contingentarea cantității de monedă centrală; acțiuni asupra costului monedei centrale, rata dobânzii; o Rescontarea: plafonarea (cantitate) sau rata scontului (cos); 42 http://www.biblioteca-digitala.ase.ro/biblioteca/pagina2.asp?id=Cap2 accesat 21.05.2013 43 Manolescu Gheorghe – Politica monetară în perspectiva globalizării, Editura Universitară, București 2009, pg.190o Avansuri acordate statului și băncilor pe titluri financiare: plafoane sau cost; o Credit încrucișat (swap) devize/monedă națională; o Transferuri între contul de trezorerie al Băncii centrale și conturile acesteia la bănci; o Rezerve obligatorii asupra depozitelor sau/și creditelor băncii. - Instrumente care afectează direct activele sau pasivele băncilor, aceste instrumente îmbinând adesea preocupările se selectivitate cu obiective cantitative globale: o Contingentarea (limitarea) creditului bancar sau finanțărilor; o Limitarea (restricționarea) depozitelor remunerate; o Rate de bilanț (raportul credite/fonduri proprii); o Portofoliu minim pentru anumite titluri, precum obligațiuni, bonuri de tezaur etc. o Controlul emisiunii pe piața financiară; o Fixarea anumitor rate debitoare sau creditoare. - Instrumente de control al operațiunilor cu străinătatea: o Controlul valutar: împrumuturi externe autorizate, piață valutară dublă, piață devize-titluri, reglementarea poziției externe a băncilor, reținerea valutei de către Banca centrală etc.; o Reglementări asupra dobânzilor vărsate pentru depozitele nerezidenților și nivelul ratelor; o Rezervele obligatorii asupra depozitelor nerezidenților; o Intervenții pe piața valutară.CAPITOLUL III - STUDIU DE CAZ PRIVIND ADOPTAREA EURO LA NIVELUL UNIUNII EUROPENE 3.1. Istoricul EURO Crearea unei Uniuni Monetare a solicitat eforturi deosebite din partea țărilor membre, deoarece a impus și necesită și în continuare negocieri privind armonizarea politicilor economice, unificarea sistemelor fiscale, schimbarea legislației în domeniu. În primă fază s-a creat Sistemul Monetar European, a apărut prima unitate de cont europeană și în final a apărut și moneda unică europeană. Apariția monedei unice a necesitat unele faze intermediare în ce privește procesul de integrare economică și monetară și totodată transferul competențelor de la instituțiile naționale la cele comunitare44. European Currency Unit (unitate monetară Europeană) a fost prima unitate de cont europeană, și reprezenta un coș în care erau introduce în proporții determinate (în baza unui acord al statelor participante) diferite monede ale țărilor Uniunii Europene ce făceau parte din Sistemul Monetar European. Deși Sistemul Monetar European a fost negociată pe parcursul anului 1978, el și-a început efectiv activitatea în 13 martie 1979, iar în cadrul acestuia au fost implementare două angajamente principale45: a) O limitare a deprecierii sau aprecierii unei monede în raport cu altele la maximum 2.25%, de o parte și de alta a unui curs ”pivot”; b) Fondul European de Cooperare Monetară avea a dispoziție 20% din rezerva de aur și dolari a statelor membre, acest lucru fiind de fapt o garanție a unui drept la împrumuturi pe termen scurt și mediu; Sistemul bazat pe unitatea monetară europeană a funcționat cu dificultăți generate de relația ce exista între ECU (ce era alcătuit din sume fix ale fiecărei monede) și indicatorul de divergență care oferea simetrie în problemele dintre valutele care se apreciau și cele ce se depreciau. Indicatorul de divergență a fost supus unor negocieri lungi și grele, rezultatul fiind că un comportament mediu trebuie să fie un comportament bun. Dar acest concept nu se potrivea cu politica promovată de Sistemul Monetar European, faptul că trendul era unul de aliniere la politica antiinflaționistă a Germanie, ceea ce a generat în final ca acest indicator de divergență să nu fie pus în practică. ECU a fost folosit de Uniunea Europeană pentru stabilirea de bugete și fondurile proprii, dar și pentru fixarea prețurilor agricole și a taxelor vamale. Euro a înlocuit ECU și a fost introdus pentru prima dată de la 01.01.1999 ca monedă scripturală și abia în ianuarie 2002 ca sub forma bancnotelor și monedelor. Apariția euro reprezintă una din cele mai mari realizări ale Uniunii Europene, deși pentru realizarea acesteia a fost nevoie de ani de planuri și pregătiri pentru găsirea unui echilibru între aspectul estetic, dimensiunile practice și elementele de securitate. Unitatea Economică și Monetară a fost fundamentată în cadrul Tratatului de la Maastricht, unde a fost conturată strategia de lansare a monedei unice și s-au stabilit în mod clar aranjamentele instituționale legate de funcționarea Uniunii. Conform aceluiași trata, uniunea urma să se realizeze în decursul a trei etape: 44 http://www.europeana.ro/euro/drumul%20spre%20moneda%20unica%20euro%20scurt%20istoric.ht m accesat 26.05.2013 45 http://www.europeana.ro/euro/ecu.htm, accesat 26.05.2013a. Prima etapă făcea referire la convergența politicilor economice ale statelor membre, la eliminarea barierelor pentru obținerea liberei circulații a bunurilor, persoanelor, serviciilor și capitalului, urmând să aibă loc în intervalul 1 iulie 1990 și 31 decembrie 1993; b. A doua etapă făcea referire la crearea instituțiilor necesare procesului de unificare, crearea în acest sens a Băncii Centrale Europene (BCE), urmând să se desfășoare între 1 ianuarie 1994 și 31 decembrie 1998. Tot în această perioadă urma să se înființeze Sistemul European al Băncilor Centrale, alcătuit din băncile centrale naționale și Banca Centrală Europeană. c. A treia etapă a fost lansată în 1999, dar este încă în derularea deoarece punctul final este reprezentat de unificarea politicii monetare și adoptarea monedei unice de către toate statele membre ale Uniunii Europene, sub stricta supraveghere a Sistemului European al Băncilor Centrale. Tratatul de Maastricht prevedea în mod special că intrarea în etapa a III-a a Uniunii Monetare Europene nu putea fi făcută decât de statele care ale căror economii și politici economice convergeau considerabil și durabil. Acum se punea totodată problema convergenței reale și a celei nominale: Convergența reală indică apropierea nivelurilor de viață în ceea ce privește venitul și productivitatea în cazul unei zone sau atenuarea diferențelor structurale care influențează competitivitatea țării. Tratatul de la Maastricht prevedea în ceea ce privește convergența reală că aceasta ar reprezenta ”procesul de lungă durată al reducerii discrepanțelor între nivelurile de viață, care constituie un obiectiv fundamental al Comunității”, referindu-se cu precădere la gradul de dezvoltare economică și socială. Convergența nominală face referire la evoluția variabilelor de costuri și prețuri și a determinanților lor – rata dobânzilor, cursul de schimb, deficitul bugetar, datoria publică. În Tratatul de la Maastricht se prevede faptul că toate statele Uniunii Europene trebuie să îndeplinească criteriul convergenței nominale. Gradul de convergență al fiecărui stat este apreciat de Consiliul European ca și etapă premergătoare trecerii în etapa a treia a Uniunii Economice și Monetare46: ”1. Realizarea unui grad ridicat de sustenabilitate a prețurilor, inflația (evaluată pe baza evoluției prețurilor bunurilor de consum) atinsă într-un stat membru, într-o perioadă de un an înaintea examinării situației sale, să nu depășească cu mai mult de 1,5% pe aceea a celor trei state membre care vor avea cele mai bune rezultate în materie de stabilitate a prețurilor; 2. Caracterul suportabil al situației finanțelor publice; respectarea acestui criteriu este apreciată pornind de la valori de referință; deficitul public prevăzut sau efectiv nu trebuie să fie mai mare de 3% din PIB al respectivei țări și datoria publică să nu fie mai mare de 60% din același indicator; 3. Respectarea marjelor normale de fluctuație prevăzute prin mecanismul ratelor de schimb al Sistemului Monetar European cel puțin timp de doi ani, fără devalorizarea monedei în raport cu aceea a unui alt stat membru; 4. Caracterul durabil al convergenței atinse de către respectiva țară membră în condițiile participării sale la mecanismul cursurilor de schimb ale Sistemului Monetar European, reflectate prin nivelurile ratei dobânzii pe termen lung; în practică, o țară este considerată că îndeplinește acest criteriu atunci când în anul precedent examinării situației sale, rata nominală a dobânzii pe termen lung nu depășește cu mai mult de 2% media ratelor dobânzii din cele trei țări membre cu cele mai bune rezultate în materie de stabilitate a prețurilor.” 46 http://www.europeana.ro/euro/criteriile%20de%20convergenta.htm accesat în 26.05.2013Astfel la 1 ianuarie 1999, 11 țări au adoptat moneda euro: Germania, Franța, Belgia, Luxemburg, Olanda, Austria, Finlanda, Irlanda, Spania, Italia și Portugalia. Grecia și-a dorit mult să adopte moneda euro dar nu s-a putut la acea dată. Deși îndeplineau criteriile de convergență, Danemarca, Suedia și Marea Britanie au optat pentru a rămâne în afara ”zonei euro”. Începând cu data de 1 ianuarie 2001, Grecia a adoptat moneda euro, fiind urmată în 2007 de Slovenia, de Cipru și Malta în 2008, Slovacia în 2009 și Estonia la 1 ianuarie 2011. În prezent sunt 17 state care au adoptat moneda euro și au intrat în ”zona euro”. Prevederile Tratatului de la Maastricht reprezintă finalitatea unui drum sinuos privind închegarea unei uniuni monetare, specificând în mod clar funcționarea detaliată a sistemului, inclusiv statutele Băncii Centrale Europene și condițiile în care uniunea monetară urma să debuteze. 3.2. Situația actuală a monedei Euro În ziua de azi 17 state din cele 27 ce sunt membre ale Uniunii Europene au adoptat moneda euro, fiind moneda lor oficială. De asemenea moneda euro este utilizată și în insulele, departamentele și teritoriile de peste mări, care sunt parte integrantă a țărilor din zona euro. Mai există, de asemenea, o serie de state mici, cum ar fi Principatul Monaco, San Marino și Cetatea Vaticanului ce folosesc moneda euro în baza unui acord formal ce s-a încheiat cu Comunitatea Europeană. Turismul, călătoriile de afaceri precum și cumpărăturile transfrontaliere sunt principalele motive ale circulație bancnotelor și monedelor euro în zona euro. Chiar înainte de a fi introdusă această monedă unică, existau monede naționale care erau folosite pentru comerț transfrontalier, însă ele erau repatriate către banca centrală emitentă cu ajutorul băncilor comerciale. Măsurile de repatriere nu mai sunt necesare în cazul folosirii monedei unice, dar există situații când o cantitate semnificativă de bancnote euro părăsește țara pentru a se putea efectua plățile din zona euro, banca centrală emitentă trebuind astfel să procedeze la redistribuirea lor pentru evitarea înregistrării unui excedent de bancnote în unele țări sau a unui deficit în altele. Însă toate aceste acțiuni de mare amploare privind transferul de bancnote sau monedă sunt atent efectuate sub supravegherea Băncii Centrale Europene. S-a observat o intensificare a numărului de bancnote și monede aflate în circulație, începând cu anul 2002. Numerarul rămâne totuși cea mai folosită metodă plată pentru tranzacțiile de mică valoare, deși există totuși o intensificare a utilizării plăților electronice și cardurilor implicit. Numerarul, ca și modalitate de plată prezintă o serie de avantaje47: - Este un instrument de plată rapid și intens utilizat mai ales pentru tranzacțiile de mică valoare și este cel mai folosit instrument de plată în situații de urgență; - Pentru tranzacții de mică valoare, este considerat a fi cel mai ieftin instrument de plată; - Este ”general valabil”, pentru că asigură efectuarea plăților, chiar și în cazul persoanelor care nu au conturi bancare sau au un acces limitat la acestea; - Permite exercitarea de către populație a unui control mai riguros în ceea ce privește cheltuielile; - Pe lângă faptul că este un instrument de plată, el reprezintă totodată și un instrument de tezaurizare; - Este totodată un instrument de plată sigur, din punct de vedere al rezistenței la fraudă. 47 http://www.ecb.int/euro/intro/html/index.ro.html accesat 26.05.2013Având în vedere caracteristicile prezentate mai sus, putem afirma cu tărie că numerarul va rezista în timp ca și instrument de plată, pe lângă toate celelalte instrumente de plată existente pe piață. Deși euro reprezintă moneda zonei euro, el are o prezență puternică pe plan internațional. În general monedele sunt mijloacele prin care bogăția este stocată, protejată și schimbată între țări, instituții, indivizi etc. Din momentul în care a fost introdusă, moneda euro s-a afirmat foarte puternic pe plan mondial ca o monedă fermă, fiind în momentul de față a doua după dolarul american48. Dacă în interiorul zonei euro, moneda euro este mijlocul prin care guvernele, instituțiile, persoanele fizice etc. efectuează și încasează plăți pentru bunuri și servicii, ea este de asemenea folosită și în scopul stocării și creării de bogăție sub formă de economii și investiții. Astfel prin stabilitatea și puterea economică a zonei euro a crescut atractivitatea monedei unice și în afara frontierelor zonei euro. Utilizarea tot mai mult a monedei euro în cadrul sistemului internațional monetar și financiar deopotrivă nu confirmă de cât importanța de care se bucură aceasta pe scară mondială49: - S-a observat din ce în ce mai mult utilizarea monedei euro pentru emisiunea de titluri de datorie publică pentru întreprinderi. Conform studiilor în domeniu, la finele anului 2006, moneda unică europeană se bucura de o prezență ridicată la nivel mondial, reprezentând la acel moment o treime din volumul total de datorii pe piața internațională, comparativ cu dolarul american care avea o pondere de 44%; - Pe plan mondial băncile acordă într-un procent destul de mare împrumuturi în moneda unică europeană; - Fiind utilizată în aproximativ 40% din tranzacțiile zilnice ale piețelor de schimb valutar, moneda unică europeană se bucură de un binemeritat loc doi pe plan mondial ca fiind una din cele mai comercializate valute; - În comerțul internațional, moneda unică europeană este din ce în ce mai mult folosită pentru facturare și plată nu numai între zona euro și țări terțe și între țări terțe dar la o scară mai mică; - Pe lângă toate aceste utilizări ale monedei unice, euro este totodată, alături de dolarul american utilizat ca și monedă de rezervă pentru urgențe monetare. Conform studiilor, la finele anului 2006, un sfert din rezervele de valută externă existente la nivel mondial erau în euro, comparativ cu anul 1999 când deținea doar o pondere de 18%. Printre țările care și-au mărit rezervele în euro se numără cu precădere cele ce sunt în curs de dezvoltare; - Moneda euro este luată ca monedă de referință corelând moneda lor națională prin prisma acesteia în tot mai multe țări. La momentul constituirii Uniunii Europene în 1957, statele membre au avut o preocupare mai mare în a crea o piață unică pentru efectuarea schimburilor comerciale50. Dar o dată cu trecerea timpului s-a dovedit că era necesar o cooperare economică și monetară mai strânsă pentru dezvoltarea în continuarea a pieței unice și pentru o mai bună funcționare a economiei europene generând astfel mai multe locuri de muncă și un grad de prosperitate mai mare pentru europeni. Astfel că apariția monedei euro era mai mult decât necesară. Printre beneficiile aduse de moneda euro, beneficii ce sunt diverse și resimțite la niveluri diferite, atât la nivelul persoanelor fizice și întreprinderilor dar și la nivelul economiilor ca un întreg, putem aminti: 48 http://ec.europa.eu/economy_finance/euro/world/index_ro.htm accesat 25.05.2013 49 http://ec.europa.eu/economy_finance/euro/world/index_ro.htm accesat 25.05.2013 50 http://ec.europa.eu/economy_finance/euro/why/index_ro.htm accesat 26.05.2013- O gamă mai variată din punct de vedere al ofertei și prețuri stabile pentru consumatori și cetățeni; - Oportunități mai multe pentru întreprinderi dar și pentru piețe și o securitate mai ridicată; - O creștere economică și o stabilitate mai mare; - O integrare mai mare a piețelor financiare; - O prezență mai intensă a Uniunii Europene pe plan mondial; - Și o prezență mai mare a identității europene ca un semn tangibil pe plan mondial. Multe din aceste beneficii sunt practic interconectate între ele, începând cu stabilitatea economică și cu consumatorii individuali aflați în căutarea celui mai mic preț de pe piață privind bunurile și serviciile, până la companiile care pot investi mult mai ușor în zona euro, fără riscul fluctuațiilor ratelor de schimb. În cadrul zonei euro, există în prezent o piață mare integrată folosindu-se aceeași monedă. Piața unică devine mai eficientă și prin prisma faptului că există moneda unică care aduce o forță nouă și oportunități noi care derivă din integrarea și dimensiunile economiei zonei euro. Înainte de a exista moneda euro, operațiunile de schimb valutar implicau costuri suplimentare, precum și riscuri, astfel că comerțul transfrontalier nu era unul transparent. O dată cu introducerea monedei unice europene, riscurile au scăzut, afacerile devenind mai rentabile în zona euro. Pe lângă toate acestea mai există și posibilitatea comparării ușoare a prețurilor încurajând astfel tranzacțiile transfrontaliere. Pentru economia mondială, euro și zona euro reprezintă noi oportunități, pentru că zona euro devina astfel o zonă de afaceri atractivă pentru țările terțe, promovându-se comerțul și investițiile. Euro reprezintă astfel o monedă de rezervă atractivă pentru țările terțe, mai ales prin prisma faptului că există prudență în gestionarea economică. Dând dovadă de stabilitate economică, zona euro rezistă mult mai bine la șocurile economice externe, respectiv schimbările bruște care pot apărea în cadrul fundalului economic extern și pot afecta economiile naționale. Datorită dimensiunii şi forţei sale, zona euro poate absorbi mai bine asemenea şocuri externe fără pierderea de locuri de muncă şi fără diminuarea creşterii economice. Moneda euro nu poate garanta, singură, stabilitatea şi creşterea economică . Acestea se realizează, în primul rând, prin buna gestionare a economiei zonei euro conform prevederilor tratatului şi ale Pactului de stabilitate şi creştere (PSC), un element vital pentru Uniunea economică şi monetară (UEM). În al doilea rând, ca instrument fundamental pentru potenţarea beneficiilor pieţei unice, ale politicii comerciale şi ale cooperării politice, moneda euro face parte integrantă din structurile economice, sociale şi politice ale Uniunii Europene de astăzi. În ultimul timp, diferite organisme economice internaționale, cum sunt FMI și G8, au considerat economia zonei euro una de sine stătătoare, datorită faptului că moneda euro are un anumit statut pe plan mondial și faptul că zona euro are o mărime și putere economică destul de ridicate. În cadrul diferitelor forumuri economice, zona euro se prezintă tot mai mult ca o singură voce mai ales prin prisma faptului că se bucură de o poziție puternică și contribuie efectiv la stabilitatea financiară internațională. Acest lucru a fost posibil și datorită faptului că între statele membre ale Uniunii Europene există o coordonare din ce în ce mai strânsă precum și a faptului că există o colaborare foarte bună între Banca Centrală Europeană și Comisia Europeană în timpul reuniunilor internaționale ce au ca teme strict economice. Există țări și regiuni din afara zonei euro care sunt strâns legate de moneda euro. Astfel că moneda unică europeană a devenit oarecum o ”ancoră” extrem de atractivă pentru aceste țări, mai ales prin prisma stabilității sistemului monetar pe care se sprijină euro. Aceste țări au încheiate diverse acorduri instituționale speciale cu Uniunea Europeană, cum sunt acordurile comerciale preferențiale. Astfel că aceste țări aduc o mai mare siguranță și stabilitate economiilor naționale, prin raportarea monedelor proprii la moneda euro.Există o serie de state cum sunt Monaco, San Marino sau Vatican, care folosesc moneda euro pe scară largă ca monedă oficială, deși nu sunt state membre ale Uniunii Europene, însă au încheiate o serie de acorduri monetare specifice cu Uniunea Europeană, având chiar posibilitatea emiterii propriilor monede euro în cantități limitate. 3.3. Previziuni în adoptarea euro în perioada 2012-2014 România și-a propus să adopte moneda euro ca monedă oficială în perioada 2012-2014. Însă acest proces al acceptării s-a confruntat cu o serie de întrebări: se va eroda piața unică internă o dată cu intrarea țărilor mai puțin dezvoltate în Uniunea Europeană? Cum se poate realiza stabilitatea macroeconomică în țările candidate înainte de integrarea în Uniunea Europeană? Care sunt interdependențele dintre convergența nominală și convergența reală? Cum se pot reduce decalajele de dezvoltare dintre țările din modelul european? Este strict necesară respectarea criteriilor de admitere în Uniunea Economică și Monetară?51 După cu am precizat și anterior, Tratatul de la Maastricht a prevăzut impunerea unor condiții restrictive țărilor membre ce doresc intrarea în zona euro. Dintre aceste condiții amintim: deficite bugetare care să se încadreze în baremul de 3% din PIB, datoria publică de maximum 60% din PIB, rata inflației apropiată de rata medie a inflației în țările membre cu ele mai bune performanțe în privința stabilității prețurilor, rata dobânzii pe termen lung stabilă (apropiată de nivelul celor mai bune țări în privința stabilității prețurilor), stabilitatea cursului de schimb timp de cel puțin doi ani, participând la mecanismul ratelor de schimb. România a fost admisă ca și stat membru al Uniunii Europene începând cu data de 1 ianuarie 2007. Din acest moment, România trebuie să participe la mecanismele de coordonare a politicilor economice în Uniunea Europeană. Astfel că următoarea etapă pentru România este adoptarea monedei euro – care conform prognozelor oficiale se va întâmpla în 2014 – ceea ce semnifică admiterea într-un stadiu superior de integrare și anume Uniunea Economică și Monetară. Uniunea Europeană a stabilit o strategie privind trecerea la euro pentru noile state. Această strategie are la bază trei etape. Prima etapă presupune acceptarea țărilor candidate în Uniunea Europeană. În momentul în care o țară a aderat la Uniunea Europeană, atunci se poate spune că noul stat membru a atins deja prima etapă a Uniunii Economice și Monetare – libera circulație a mărfurilor. A doua etapă se referă la realizarea convergenței nominale și reale cât ai ridicate cu țările Uniunii Europene, precum și participarea la mecanismul ratelor de schimb. Astfel că în cadrul acestei etape statele vor fi nevoite să implementeze programe de convergență și să își coordoneze politicile economice cu celelalte state pe baza liniilor trasate de Comisia Europeană. Prin participarea la mecanismul ratelor de schimb al noului stat membru ca și etapă intermediară a integrării monetare, se dorește legarea monedei naționale de euro și menținere evoluției cursului de schimb într-o anumită bandă de fluctuație. Orice stat membru imediat după aderare trebuie să respecte rezoluția privind mecanismul ratelor de schimb, ca ulterior băncile centrale ale statelor în cauză să semneze un acord cu Banca Centrală Europeană privind participarea la acest mecanism. În momentul aderării, băncile centrale ale noilor state vor deveni membre ale Sistemului European al Băncilor Centrale, însă ele nu vor avea drept de vot în Consiliul de guvernare. În calitatea sa de candidat, România va fi considerată țară cu derogare de la adoptarea monedei unice, deoarece conform articolului 122 din Tratat, un stat membru al Uniuni Europene care nu 51 Socol Aura Gabriela – Macroeconomia integrării monetare europene – Cazul României, Editura Economică, București 2009, pg.155îndeplinește criteriile de aderare pentru adoptarea monedei unice este tratat ca stat cu derogare și este exonerat de prevederile privind funcționarea Eurosistemului. Cea de a treia etapă privind adoptarea monedei euro, face referire la faptul că după îndeplinirea criteriilor de convergență reală și nominală, statele vor participa la Uniunea Economică și Monetară, introducând în circulație moneda euro. Această etapă presupune respectarea criteriilor de convergență și, din momentul aderării, renunțarea la independența politicii monetare, precum și la mecanismul cursului de schimb, ca modalități de ajustare a dezechilibrelor economice. Din momentul aderării la Uniunea Economică și Monetară, statele vor fi nevoite să respecte Pactul de Stabilitate și Creștere și să elaboreze programe de stabilitate. Pentru a economiile să nu aibă de suferit de pe urma șocurilor ce ar fi generate de renunțarea la mecanismul de ajustare l cursului de schimb sau a politicii monetare, trebuie analizat gradul de respectare a proprietăților zonelor monetare optime, iar în al doilea rând trebuie îndeplinite criteriile de convergență, pentru ca România, ca membră a Uniunii Europene, să poată fi acceptată în Uniunea Economică și Monetară. În România, autoritățile și-u propus drept țintă de intrare în zona euro intervalul 2012-2014. Etapele aderării la Uniunea Economică și Monetară pentru România, sunt sintetizate în tabelul de mai jos: Tabelul nr.3.1. Etapele aderării României la Uniunea Economică și Monetară 1 ianuarie 2007 – aderarea la Uniunea EuropeanăPână la data de 1.01.2007 - Îndeplinirea Criteriilor de la Copenhaga - Trecerea la referința euro - Lege privind statutul Băncii Naționale a României - Liberalizarea contului de capital - Modificarea strategiei de politică monetară a Băncii Naționale a României - trecerea la țintirea inflației Participarea la mecanismul ratelor de schimbÎndeplinirea criteriilor de la Maastricht 2012-2014Adoptarea euro Sursa: Socol Aura Gabriela – Macroeconomia integrării monetare europene – Cazul României, Editura Economică București 2009, pg.158 Deși a fost acceptată ca stat membru al Uniunii Europene, România a fost declarată ca având o economie funcțională dar lipsită de competitivitate. Astfel că România încă are o capacitate redusă de a face față forțelor concurențiale din Uniunea Europeană. Criteriile de convergență privind aderarea la Uniunea Economică și Monetară reprezintă practic un test economic al stadiului de pregătire al unei economii pentru aderarea la această uniune. În ce privește adoptarea euro, Tratatul de la Maastricht nu conține prevederi clare în acest sens, totul rămânând la latitudinea fiecărei țări, în consultare cu Comisia Europeană și cu Banca Centrală Europeană. Prevederea din Tratat face referire la faptul că doar statele care dovedesc atingerea unei convergențe durabile pot participa la etapa finală a aderării la Uniunea Economică și Monetară. În ceea ce privește convergența nominală a României cu Uniunea Europeană, criteriul inflației rămâne un subiect delicat, deoarece inflația este și rămâne punctul critic al economiei românești. Statutul Băncii Naționale a României prevede faptul că ”obiectivul fundamental al Băncii Naționale a României este asigurarea și menținerea stabilității prețurilor.”52 În România, inflația calculată pe baza indicelui anual al prețurilor de consum a scăzut de la 45,7% în anul 52 Legea nr. 312/2004 privind Statutul Băncii Naționale a României2000, la 9,00% în anul 2004 și la 6,56% în anul 200653. Trendul a fost unul descrescător și în ultimii ani, astfel că în 2010 rata inflației s-a situat la nivelul de 6,09%, ca în 2011 să fie 5,79%, iar în 2012 a atins nivelul de 4,95%. În aprilie 2013 s-a înregistrat o rată a inflației de 5,29%, ținta propusă pentru anul 2013 fiind stabilită la 2,5%. Cu toate acestea, România încă înregistrează un nivel ridicat al inflației comparativ cu ceilalți membri ai Uniunii Europene, și acest lucru pe fondul adoptării în 2005 a strategiei de țintire directă a inflației. Creșterea volatilității cursului de schimba afectat negativ inflația. Dacă în 2006 aprecierea leului a jucat un rol foarte important în consolidarea procesului dezinflaționist, 2007 a adus o depreciere puternică a leului, mai ales în cea de a doua parte a anului. Tratatul de la Maastricht prevede în ceea ce privește rata inflației să nu depășească cu mai mult de 1,5% pe aceea a celor trei state membre care vor avea cele mai bune rezultate în materie de stabilitate a prețurilor, astfel că România depășește ținta propusă. Potrivit unor analiști, România va amâna intrarea în zona euro, din cauza neîndeplinirii criteriului privind rata inflației. Un alt criteriu privind convergența nominală este cel al ratei dobânzii. În prezent Banca Națională a României menține rata dobânzii la nivelul de 5,25%, cel mai ridicat nivel din Uniunea Europeană deși avut un trend descrescător în ultimii ani, înregistrându-se o rată a dobânzii la finele anului 2011 de 6,25%, iar la finele anului 2012 de 5,25%. Alte criterii ce trebuie îndeplinite pentru convergența nominală se referă la criteriul deficitului bugetar, criteriul datoriei publice și criteriul cursului de schimb. În ceea ce privește convergența reală, aceasta poate fi analizată pe baza a două perspective: 1. Prima perspectivă presupune analiza convergenței reale prin intermediul convergenței veniturilor; convergenței productivități; convergenței prețurilor relative; convergenței structurii socioocupaționale; convergența standardelor educaționale etc.; 2. A doua abordare presupune utilizarea criteriilor de aderare la o zonă monetară optimă ca și condiționalități privind convergența reală. Oricât de greu ar fi de atins în același timp convergența reală și cea nominală, efortul trebuie depus. Aderarea la Uniunea Economică și Monetară a noilor țări membre implică găsirea celui mai favorabil compromis între convergența reală și convergența nominală. Deși Tratatul de la Maastricht nu face nici o referire privitor la convergența reală, ea este la fel de importantă ca și convergența nominală. Există numeroși sceptici care susțin faptul că România va rata adoptarea monedei euro în 2014, pe fondul nerealizării convergenței reale minime. De asemenea, neîndeplinirea criteriilor de convergență nominală reprezintă un alt impediment în adoptarea monedei unice. Într-un raport elaborat de Agenția de Rating Fitch se susținea că România va adopta moneda euro în anul 2015, întârziere ce este motivată de creșterea inflației și a deficitelor bugetare. Însă adevărata problemă care se pune este alegerea de către România a unui drum propriu spre adoptarea monedei euro, destinația fiind aceeași pentru toate statele membre și care nu fac parte din zona euro. România mai are multe de realizat până la trecerea la moneda unică, în special în ceea ce privește reducerea decalajelor din economia reală. Ce trebuie precizat este faptul că adoptarea monedei euro nu trebuie tratată de nici o țară ”pretendentă”, și implicit de România, ca un scop în sine. Astfel că pentru țările mai puțin dezvoltate care vor să adopte euro, este mai indicat să își mențină propria monedă atâta timp cât există un risc ridicat de apariție a unor șocuri asimetrice. Trebuie însă făcute toate eforturile pentru aderarea la zona euro, deoarece orice amânare a termenului poate reprezenta un punct slab pentru imaginea economiei românești, cu toate riscurile ce derivă de aici. 53 http://www.insse.ro/cms/rw/pages/ipc.ro.do accesat 25.05.20133.4. Idei pro și contra adoptării monedei unice euro de către România Pentru un stat membru al Uniunii Europene, adoptarea monedei unice europene constituie un pas foarte important, din considerentul că puterea de decizie în ceea ce privește domeniul monetar este transferată Băncii Centrale Europene, ce acționează în mod independent prin intermediul unei politici monetare unice54. În cadrul Băncii Naționale a României a început să funcționeze începând februarie 2010, un Comitet de pregătire a trecerii la euro, în cadrul căruia se dezbat probleme pe marginea convergenței reale și nominale ce trebuie să o îndeplinească România. Din luna octombrie, acest comitet are ca invitați permanenți și reprezentanți ai Ministerului de Finanțe. În prezent anul 2015 este menținut ca fiind anul adoptării monedei euro de către România. Însă există în ultima perioadă o serie de opinii pesimiste în ceea ce privește anul 2015. Mugur Isărescu afirma la finele anului trecut într-un comunicat de presă, ”că trecerea la euro în 2015 nu mai intră în discuție, dar încercarea de a respecta criteriile de aderare, inclusiv menținerea deficitului bugetar sub pragul de 3% din PIB, este un bun exercițiu de disciplină economică”55. Tot în anul 2012, Guvernul României afirma că ”România își menține angajamentul de adoptare a monedei euro în anul 2015 și intrarea în Mecanismul Ratelor de Schimb (ERM) II, în perioada 2013-2014”56. Există și păreri contra în ceea ce privește adoptarea monedei euro în anul 2015. Astfel Florin Cîțu, analist financiar spunea că ”România nu va fi pregătită să adere la Uniunea Monetară decât după restructurarea și consolidarea competitivității economiei. Cel mai probabil după anul 2020”57. El este de părere că dacă se accelerează această intrare în zona euro poate avea repercusiuni asupra economiei românești prin creșterea șomajului și deficitul balanței economice în relația cu Uniunea Europeană. Criza economică ce a debutat în anul 2007, și și-a făcut simțită prezența în România în anul 2008, a scos la suprafață o serie de ineficiențe ale sistemului monetar. Există și alți analiști, printre aceștia și Lucian Croitoru, consilier al guvernatorului BNR, afirma la sfârșitul anului 2012 că ”ținta de aderare a României la Unitatea Monetară în 2015, nu mai este fezabilă”. Premierul Victor Ponta afirma la începutul anului că intrarea României în zona euro în 2015 nu mai reprezintă o țintă credibilă, însă nu trebuie abandonat obiectivul. De asemenea tot Victor Ponta a spus că orizontul privind adoptarea monedei unice europene se află undeva în jurul anului 2020. Potrivit unui comunicat media România renunță la adoptarea monedei euro în 2015 și de asemenea să-și mai stabilească o țintă în ceea ce privește aderarea la zona euro58. Același comunicat, Guvernul va înainta un program de convergență Comunității Europene în care nu va mai fixa nici o țintă privind adoptarea euro și de asemenea vor fi scăzute prognozele privind creșterea economică pentru anii următori, și aceasta din cauza faptului că au existat turbulențe economice în Uniunea Europeană care ai afectat și comerțul României. Obiectivul pentru aderarea la zona euro nu are o dată la care să fie atins, însă el va fi atins atunci când se va îndeplini criteriul nominal și real al convergenței. Ca o precondiție a adoptării monedei euro, este și intrarea în mecanismul ratelor de schimb în orizontul de timp 2013-2014. 54 http://www.bnro.ro/Trecerea-la-euro-1251.aspx accesat 27.05.2013 55 http://www.mediafax.ro/economic/isarescu-trecerea-la-euro-in-2015-nu-mai-intra-in-discutie-10274816 accesat 30.05.2013 56 http://sar.org.ro/pro-si-contra-intrarii-romaniei-in-zona-euro-in-2015/ accesat 28.05.2013 57 http://sar.org.ro/pro-si-contra-intrarii-romaniei-in-zona-euro-in-2015/ accesat 28.05.2013 58 http://www.incont.ro/auto/romania-nu-mai-adopta-euro-in-2015-si-renunta-sa-mai-stabileasca-o-tinta-pentru- aderarea-la-zona-euro.html accesat 30.05.2013Unul dintre cei mai influenți politologi George Friedman, precum și președinte a Stratfor (organizație care oferă analize geopolitice la nivel mondial), afirma că ”România nu ar trebui să adopte moneda euro, pentru că nu ar avea de ce”59. Totodată părerea specialiștilor în domeniu este că menținerea propriilor monede nu poate fi decât un avantaj pentru țările care nu au adoptat încă moneda unică europeană. În acest sens sunt date exemple țări ca Grecia și Spania, unde autoritățile nu mai aveau măsuri de politică monetară pentru resuscitarea economiilor ”muribunde” și pentru a putea reduce șomajul care ajunsese la o cotă alarmantă de 25%60. Margaret Thatcher, fostul premier britanic care a murit anul acesta, avea părerea proprie despre euro și Uniunea Monetar. Ea nu a fost de acord cu ”înființarea unei uniuni monetare pe bătrânul continent, precizând că euro va fi un dezastru”61. Referitor la acest subiect, Doamna de Fier avea câteva argumente solide. În 1990 spunea că problemele cele mai mari ale unei astfel de structuri vor fi nevoia inevitabilă a Germaniei de o inflație mai mare și de asemenea preciza că țările mai puțin dezvoltate vor întâmpina probleme grave pentru că vor avea nevoie de ajutor extern. ”În această uniune monetară, Germania și Franța vor ajunge să plătească facturile țărilor mai sărace, care își vor pierde competitivitatea, din cauză că moneda unică nu va reflecta situația lor economică. Cred că nerăbdarea Berlinului de a relaxa politicile anti-inflație, impuse de adoptarea monedei unice și renunțarea la marcă, poate fi exploatată în negocieri”, afirma Margaret Thatcher în cartea sa autobiografică ”The Path To Power” (1995). Analiștii notează că s-au împlinit în mare măsură profețiile Doamnei de Fier, deoarece țări precum Grecia, Irlanda și Cipru au cerut asistență din partea Uniunii, având nevoie de miliarde de euro pentru a putea să se mențină pe linia de plutire. 59 http://www.bancherul.ro/romania-nu-ar-trebui-sa-adopte-moneda-euro,-spune-politologul-american-george- friedman--11248 accesat 30.05.2013 60 http://www.mediafax.ro/economic/isarescu-trecerea-la-euro-in-2015-nu-mai-intra-in-discutie-10274816 accesat 27.05.2013 61 http://www.ziare.com/margaret-thatcher/economie/ce-credea-margaret-thatcher-despre-euro-va-fi-un-dezastru- 1229073 accesat 27.05.2013CONCLUZII Uniunea Economică și Monetară realizată de statele europene este cea mai înaltă formă de integrare realizată în economia mondială. Aceasta a dus la modificarea arhitecturii monetare a Europei, fiind transformată într-o structură de state independente, cu monede și politici proprii, într-o structură cu un mare grad de integrare economică, având o monedă comună, cu politici economice similare, cu acceptarea unor elemente importante suprastatale. Însă drumul spre o Uniune Economică a fost unul presărat de piedici, anevoios, și a fost caracterizat de evoluții inegale, cu multe momente de stagnare și uneori câțiva pași înapoi, dar care prin voința politică a statelor membre de a obține prosperitate au fost depășite. Componenta politică care a și accelerat procesul de integrare, a fost mult mai prezent în fazele finale ale Uniunii Economice și Monetare. Fără a fi luate în considerare realitățile economice, elementul politic a fost cel ce a desăvârșit Uniunea Economică și Monetară, dar cu n risc imens, deși finalul a fost un succes evident. În zona euro, statele participante își împart beneficiile dar și costurile unei politici monetare comune. Această politică monetară este combinată cu politicile fiscale naționale, concepute de fiecare stat membru al zonei. Dintre beneficiile zonei euro putem preciza: stabilitatea prețurilor, o rată redusă a dobânzii, sustenabilitatea finanțelor publice echilibru extern etc. Cât privește țările ce doresc să adere la zona euro, ele trebuie să găsească cel mai favorabil compromis între convergența reală și convergența nominală. Deși Tratatul de la Maastricht nu face nici o referire privind criteriul convergenței reale, el este la fel de important ca și cel al convergenței nominale. Criteriile de convergență nominală ce sunt stipulate în Tratatul de la Maastricht pot fi considerate ca un test economic de evaluare a stadiului de pregătire al unei economii pentru aderarea la această uniune. Deși tratatul nu prevede un termen limită prin care să se adopte moneda unică de către țările candidate, în momentul în care ele îndeplinesc criteriile de convergență durabile, pot participa la etapa finală a Uniunii Economice și Monetare. Examinând criteriile de convergență reală și criteriile de convergență nominală ale României, putem afirma cu tărie că nu este încă pregătită să facă față presiunii statelor competitive ale Uniunii Europene. Inflația care se menține la cote ridicate, deficitul bugetar și de cont curent potențial nesustenabil, convergența structurală redusă, procentul foarte scăzut privind capacitatea de absorbție a fondurilor europene, și multe altele, ne fac să credem că România va mai amâna momentul în care va adopta moneda unică europeană până în orizontul de timp 2020 după cum au afirmat unii analiști. Însă oricât de greu este de atins atât convergența reală cât și convergența nominală de către România, efortul merită depus, deoarece conform teoriei zonelor monetare optime, țările por câștiga reciproc din deținerea unei monede comune, dar numai în condițiile unor structuri economice asemănătoare. Însă considerăm că adevărata provocare pentru România este alegerea propriului drum în atingerea acestui obiectiv și anume aderarea la zona euro. Însă se pune o reală problemă în alegerea convergenței nominale urmată de cea reală pentru îndeplinirea obiectivelor, sau total invers. Dacă e să urmăm întocmai prevederile Tratatului de la Maastricht, atunci primează convergența nominală, dar aceasta ar putea fi îndeplinită cu riscul unei creșteri economice foarte mici. În zilele de azi, Banca Națională a României se bucură de o credibilitate destul de mare, având în vedere că nici anul trecut nu a fost îndeplinită ținta de inflație. BNR trebuie să se asigure că instrumentele folosite în acest sens sunt eficiente în privința controlului inflației, în condițiile în care realizarea unui model econometric în cazul României este destul de greu de conceput.Dar în momentul de față se pune problema menținerii acestei credibilități a Băncii Naționale a României, pentru funcționalitatea și eficiența măsurilor ei. Unii specialiști considera ținta de adoptare a monedei euro anunțată pentru anul 2015 ca fiind una mult prea optimistă. Peter Sanfey – economi șef al BERD – consideră că pentru îmbunătățirea nivelului macroeconomic este necesară o legislație adecvată. România întâmpină probleme și în ceea ce privește politica fiscală, ea nu decurge în mod normal ca celelalte state. România trebuie să își armonizeze taxele și impozitele la cerințele Uniunii Europene în materie de politică fiscală. De asemenea, The Wall Street Journal precizează că efectele crizei îi determină pe membri euro 17 să își sporească atenția privind statele ce doresc să intre în zona euro. Agenția de rating Finch atrage atenția că există riscuri ridicate ca aderarea României la zona euro să fie amânată, datorită faptului că Comisia Europeană este îngrijorată din cauza stabilității macroeconomice a României înainte de a intra în mecanismul ratelor de schimb ERM II. De altfel, Comisia Europeană a notat faptul că statul român nu a anunțat suficiente măsuri de reducere a deficitului bugetar. Analizând părerile experților străini și a celor mai prestigioase publicații din domeniu, și luând în calcul criza financiară actuală, există riscul ca Uniunea Europeană să impună condiții tot mai greu de atins în demersul intrării în zona euro. Astfel că lipsa unor măsuri eficiente și coerente ale executivului din România, putem considera destul de îndepărtată ținta de aderarea la zona euro.BIBLIOGRAFIE 1. 2.Chirleșan Dan Chirleșan DanMetodele acțiunii bancare și gestiunea finanțelor publice, Volumul II – Politicile financiar-monetare, Ed.a-II-a revizuită, Editura Universității ”Alexandru Ioan Cuza”, Iași 2010 Metodele acțiunii bancare și gestiunea finanțelor publice, Volumul II – Politicile financiar-monetare, Ed.a-II-a revizuită, Editura Universității ”Alexandru Ioan Cuza”, Iași 2010 3.Dardac Nicolae,Politici monetare și tehnici bancare, note de curs, Facultatea de Moinescu Bogdanfinanțe, asigurări, bănci și burse de valori, București 2007 4.Isărescu MugurReflecții economice I, Editura Academiei Române, București 2001 5.Manolescu GheorghePolitica monetară în perspectiva globalizării, Editura Universitară, București 2009 6.Manolescu GheorgheMoneda și politicile monetare, Ediția a II-a, Editura Fundația România de mâine, București 2007 7.Mureșan Mircea,Băncile, politica monetară și stabilitatea financiară sub imapctul Chirleșan Dan, Romancrizei globale actuale, Editura Junimea, Iași 2011 Angela 8.Pelkmans J.Integrarea europeană. Metode și analiză economică, Institutul European din România, Ediția a II-a, București 2003 9.Socol Aura GabrielaMacroeconomia integrării europene – Cazul României, Editura Economică, București 2009 10.***http://www.ier.ro/documente/ghidul_politicilor_europene/politica_ monetara_brosura_nr.1_.pdf 11.***http://ro.wikipedia.org/wiki/Politic%C4%83_monetar%C4%83 12.***http://www.europeana.ro/index.php/2010/12/09/planul-werner/ 13.***http://www.ier.ro/documente/ghidul_politicilor_europene/politica_ monetara_brosura_nr.1_.pdf 14.***http://www.scribd.com/doc/47066862/politica-monetara-a-ue 15.***http://www.bnr.ro/PublicationDocuments.aspx?icid=6885 16.***http://www.legex.ro/Legea-34-1991-1951.aspx 17.***http://bnr.ro/Publicatii-periodice-204.aspx 18.***http://www.biblioteca-digitala.ase.ro/biblioteca/pagina2.asp?id=cap2 19.***http://www.ecb.int/euro/intro/html/index.ro.html 20.***http://ec.europa.eu/economy_finance/euro/world/index_ro.htm 21.***Legea nr. 312/2004 privind Statutul Băncii Naționale a României 22.***http://www.insse.ro/cms/rw/pages/ipc.ro.do 23.***http://www.bnro.ro/Trecerea-la-euro-1251.aspx 24.***http://www.mediafax.ro/economic/isarescu-trecerea-la-euro-in- 2015-nu-mai-intra-in-discutie-10274816 25.***http://sar.org.ro/pro-si-contra-intrarii-romaniei-in-zona-euro-in- 2015/ 26.***http://www.incont.ro/auto/romania-nu-mai-adopta-euro-in-2015-si- renunta-sa-mai-stabileasca-o-tinta-pentru-aderarea-la-zona- euro.html 27. *** http://www.bancherul.ro/romania-nu-ar-trebui-sa-adopte-moneda- euro,-spune-politologul-american-george-friedman--11248 28. *** http://www.ziare.com/margaret-thatcher/economie/ce-credea- margaret-thatcher-despre-euro-va-fi-un-dezastru-1229073 